Kuristava tunne | refluksi\nRefluksikko Kuristava tunne 3.4.2012 16:26\nOnko teillä muilla refluksikoilla joskus kuristavaa tunnetta tuossa kurkun seudulla? Aikas ärsyttävä oire.\nuntuvikko Re: Kuristava tunne 3.4.2012 18:27\nValilla tuntuu kuin joku painaisi kurkusta ja joutuu ikaan kuin hengittamaan syvempaan. Juuri talla hetkella oireet taas pahemmat ja mm. tata kurkun puristumistunnetta mukana...\nKun vaan taas tietaisi, etta mista kiikastaa.\nVoimat kadoksissa Re: Kuristava tunne 4.4.2012 10:35\nMun kurkkuoireta voi nimenomaan kutsua "kuristaviksi" ennemmin kuin "palan tunne kurkussa", mistä usein kuulee puhuttavan refluksin yhteydessä. Lisäksi ääni väsyy, jos esim. lukee ääneen pitempiä aikoja.\nVanilja Re: Kuristava tunne 4.4.2012 16:37\nMinulla on välillä palan tunnetta, välillä kuristavaa tunnetta ja välillä pientä kipua, ihan kuin kipu olisi jossain kurkun lihaksissa tai jänteissä. Ihan kuin olisin rasittanut niitä. Välillä ne ovat pitkiä aikoja poissa, mutta jos närästää, niin nämä tuntemukset tulevat närästyksen seurauksena.\nKesällä kun oireeni olivat pahimmillaan, niin silloin ääni käheytyi puhuessa ja puhuminen suorastaan sattui. Sitä ei ole enää kesän jälkeen ollut. Onneksi.\nSitrus Re: Kuristava tunne 4.4.2012 21:02\nOnhan toi kuristava tunne ihan perusoireita.\nSiis niitä pahempia oireita, jotka alkoi salpaajansyönnin myötä.\nHH Re: Kuristava tunne 25.4.2012 9:22\nEn ole saanut diagnoosia, että olisin refluksikko, mutta itse alan pikkuhiljaa kääntymään tämän diagnoosin puoleen. Viime syksystä asti on kurkussa tuntunut paineen tunne, ei niinkään pala, vaan tunne että jokin kuristaa kurkusta. Tunnetta on vaikea selittää, mutta erittäin inhottava se on! Korvalääkäri on sitä tutkinut, olen käynyt kaulan ultrassa, kilpirauhaskokeet on otettu mutta mitään ei ole löytynyt. Kävin myös vatsalaukun tähystyksessä ja ylävatsan ultrassa ja kaikki oli ok. Viime joulun aikaan tunne paheni kovasti ja silloin otettiin nieluviljely, josta paljastui angiina. Muita angiinan oireita ei ollut. Penisiliinikuuri auttoi paljon, mutta edelleen kurkussa tuntuu tämä "pala". Nyt viime viikkoina tämä tunne on tullut myös tuonne rintakehän tienoille. Tuntuu kuin ruokatorvesta puristaisi jokin. Vatsa on ollut epämääräinen, ilmaa kiertää melko paljon. Hieman on ollut närästystä. Röyhtäilyä on aina ruokailun jälkeen ja monesti muulloinkin. Nyt ajattelin kokeilla maidotonta ruokavaliota, vaikka en olekaan huomannut, että juuri maito aiheuttaisi oireita. Jotain on kuitenkin koetettava...\nrefluksikurkku Re: Kuristava tunne 25.4.2012 9:52\nHei vaan! Kyselinkinkin sun taudista tuolla voice massage - keskustelussa mutta täällähän olikin jo vastaukset :-)\nHelpottaako sulla siihen oireeseen tällä hetkellä mikään?\nRefluksitaudista on valitettavasti olemassa se endoskopianegatiivinen muoto, joka saattaa kyllä olla, vaikka tähystyksessä ruokatorvi näyttää puhtaalta.\nJos kyseessä olisi toi r-tauti, niin mites itsehoitokeinojen kokeileminen (esim tuolta päävalikosta)? Lääkäriin takaisin ja ehdota perustellusti kokeilukuuria? Äärimmäisenä keinona itsehoitopuolelta 2 viikon kokeilu salpaajalla tai jollakin muulla, jotta se ruokatorvi saisi kunnolla levätä?\nsn Re: Kuristava tunne 25.4.2012 12:10\nVoi voi, tutulta kuulostaa. Viime kesänä puristus oli tosi paha ja hätäännyin todella. Kaikki samat tutkimukset tehty kuin HH:lla, paitsi että minulla myös nieluviljely oli negatiivinen. Ei juurikaan närästä, mutta ilmaröyhtäyksiä tulee paljon, lisäksi röyhtäys tuntuu "jumittuvan" jonnekin puoliväliin ja sen ulos saadakseen täytyy käyttää jos joitain keinoja. Kettumaista tosiaan.\nHH Re: Kuristava tunne 25.4.2012 12:36\nJuu, kirjoittelin Refluksikurkku jo 16.3. otsikolla "Palan/paineen tunne kurkussa" oireistani. Ja sainkin sinulta silloin hyviä vastauksia, kiitos niistä! Oireet olivat tässä välillä jo paljon parempia, kurkun pala tosin säilyi, mutta nyt taas oireet lisääntyivät ja tosiaan tuo rintakehän puristava tunne on ihan uusi tuttavuus. Jotenkin miellän sen kyllä itse tuohon ruokatorveen, enkä mihinkään muualle. Eilen illalla tuntui oikein inhottavalle ja aamulla huomasin, että koko yläselän lihakset tuntuivat olevan ihan jumissa.\nKorvalääkäri kurkkasi tuonne kurkkuun viimeksi tuossa helmikuun loppupuolella. Salpaajista kokeilin viime syksynä Nexiumia viikon verran, mutta lopetin lääkärin ohjeen mukaisesti, kun siitä tuli niin etova olo. Mietinkin, josko kokeilisin jotain muun merkkistä, ja ilmeisesti niitä pitäisi syödä paaaaljon pidempään, tyyliin kuukausi, ennen kuin voi olla varma auttaako vai ei.\nSn: onko sinulla siis diagnosoitu refluksi? Onko jotain millä saat helpotettua tuota kuristavaa tunnetta? Itse en ole vielä keksinyt mikä auttaisi. Kettumaista tosiaan, varsinkin, kun tunne seuraa koko ajan mukana. Lääkärit vain toteavat, että unohda se niin se häviää itsestään, jep jep.\nNo nyt olen varannut ajan, tällä kertaa tk:n, kassotaan mitä sieltä sanotaan.\nsn Re: Kuristava tunne 25.4.2012 12:55\nHH: käsittääkseni refluksi diagnosoidaan vasta jossain ph-mittauksessa, johon sain kyllä lähetteen viime vuoden puolella, mutten mennyt. Voin tosin olla väärässä. Minulle sanottiin kyllä, että oireet sopivat kurkkurefluksiin. Kuristukseen ei tuntunut auttavan muu kuin rauhoittavat, joita söin hätäännykseni vuoksi ja siksi, etten saanut kunnolla nukuttua. Lääkärin määräyksestä. Tunne tosiaan helpotti, kun mulle oli tutkimukset tehty eikä mitään löytynyt, joten lääkärin neuvo unohtamisesta saattaa päteä johonkin rajaan asti. Tsemppiä sulle!\nps. Minulla myös on ollut kauan aikaa selän ja niskan lihakset paskana. Luulen, että liikunta saattaisi auttaa myös tuohon kurkkutuntemukseen. Ainakin minulla se helpotti silloin, kun pyöräilin töihin hiki hatussa.\nkumma-kurkku Re: Kuristava tunne 25.4.2012 13:02\nen oikein tiedä, onko muiden tuntemukset juuri tähän liittyvää, siis mitä minulla toisinaan esiintyy.\nOlen huomannut, että jos vaikka juon kylmää vettä, "yläkurkku" aivan kuin halvaantuisi hetkeksi ja vesikään ei mene silloin alas ja jos kuitenkin yritän nielaista, käy se aika kipeetä.\nVoisikohan tuo "halvaantumisen " tunne sitten joihtua vain kylmästä vedestä, vai onko joku muu oikeampi syy.\nMuutaman kuukauden on tätä kestänyt.\nrefluksikurkku Re: Kuristava tunne 25.4.2012 15:03\nHH, sitten ei mitään uusia samoja selityksiä :-) Mutta jos oikein haluat kokeilla jotain toista lääkitystä, ehkä pitempään vaan kuin kuukausi ...\nViime viikolla 3 päivää ilman lääkettä ja 3. päivänä alkoi sitten n 5 h kestänyt voimakas puristus tuossa nimenomaan ruokatorven kohdalla ehkä noin 10 cm alueella (tahallaan aiheutettu, kun yritin saada reaktiota aikaiseksi) - se meni ohitse ottamalla salpaajaa sekä vielä Gavisconitkin mutta kyllä oli seuraava puolipäivää jotenkin arka alue. Tunne tuli myöskin selästä lävitse voimakkaasti. Eri asia kuin aikaisempi kurkun puolen puristus, voimakas supistus tai kipu.\nkumma-kurkku, ne äärilämpötilat (melko kylmä/kuuma - mitä ikinä nämä sitten kullakin tarkoittavat) sekä suhteessa liian iso määrä kerralla voi laukaista ruokatoirvessa ainakin sitä spasmia (ja aiheuttaa torven laajentumista "liikaa"), joka saattaa tuntua sellaisena kipuna tai huonona kipeänä nielaisuna. Sen takia niiden vällttämistä joskus suositellaan.\nAuttaako se yhtään, että pienentäisit sitä nieltävää yksittäistä annosta eli pienempiä kulauksia ja vaikka pari sekunttia suussa viivytellen?\nRefluksikko Re: Kuristava tunne 25.4.2012 15:19\nSiis mikäs toi endoskopianegatiivinen muoto nyt olikaan?\nSekö että oireita on vaikka kuinka paljon mutta ruokatorvi on normaali?\nHH Re: Kuristava tunne 7.5.2012 16:45\nKävinpä sitten taasen lääkärillä, yksityisellä kun en jaksanut odotella tk:n aikaa ja puristus rinnan alueella paheni. No, tämä lääkäri oli sitä mieltä, että mitään vikaa ei ole, ja puristus ym kurkkuoireilu johtuu jostain stressistä tms. vaikka en itse stressiä tunnistakaan. Oli myös sitä mieltä, että kurkkurefluksista ei voi olla kyse, koska tähystyksessä läppä oli tiukka. No sain kuitenkin puhuttua itselleni lähetteen ph-mittaukseen ja antoi Litalgin lääkettä rinnan alueen puristukseen, jos se johtuisi ruokatorven spasmeista. Kävin myös keuhkokuvassa, jossa näkyi juosteista limaa keuhkoputkissa. Arveli sen johtuvan jostain flunssasta. Varsinaista flunssaa mulla ei kuvien oton aikaan ollut, mutta keuhkoputken tienoilla kyllä tuntui hieman siltä, kuin olisi flunssa tulossa.\nNyt rinnan puristus on helpottanut, Litalginia olen ottanut muutaman kerran, mutta kurkku on oireillut jonkin verran. Ja tietysti, kun sitä kuuntelee se oireilee enemmän, pöh.\nNyt odottelen lähetettä ja yritän unohtaa koko vaivan, vaikka hankalaa se välillä on.\nrefluksikurkku Re: Kuristava tunne 7.5.2012 18:35\nOlitko yleislääkärillä (perustuen siihen ettei lääkärisi ollut tietoinen perusfaktasta eli TRLES - ilmiöstä = sulkijan tahattomat aukeamiset?)\nHH Re: Kuristava tunne 7.5.2012 19:50\nLääkäri oli gastroenterologian erikoislääkäri, sama joka teki tähystyksen. Siksi niin ihmettelenkin, kun hän oli niin vahvasti sitä mieltä, että kurkkurefluksia ei voi olla, jos läppä on normaali. Itse olin ymmärtänyt, että kurkkurefluksi voisi tästä huolimatta olla.\nHH Re: Kuristava tunne 7.5.2012 20:16\nTarkennus edelliseen, eli lääkäri sanoi, että kurkkurefluksi ei ole todennäköistä, jos läppä normaali, ja on harvinaista jos näin on. Ei siis uskonut, että minun tapauksessani olisi kyseessä kurkkurefluksi. Mutta antoi kuitenkin lähetteen ja sanoi, että siinä se ainakin varmistuu.\nrefluksikurkku Re: Kuristava tunne 7.5.2012 21:32\nNo, onpa siinäpä taas kerran ristiriitaista tietoa verrattuna muiden lääkäreiden tietämykseen.\nEka kerta kun kuulen tällaisen perustelun miksi kurkkurefluksia ei voi olla (sun tapauksessahan se voi olla muutakin mutta tarkoitan noin yleensä). Näistä kommenteista olis mielenkiintoista kerätä listaa ja "usein kysyttyä" osion lisäksi tehdä tuohon päävalikkoon kohta "Harvoin väitettyä/lääkärissä joskus kuultua";-)\nLaryngofaryngeaalista refluksitautia (LPR/D) tai ruokatorven ulkopuolista refluksioireilun ilmenemistä ei ole mitenkään erityisemmin yhdistetty siihen seikkaan, onko alasulkijan vaivana TRLES:t vai oikea pieni paine/väljyys.\nHienoa, että sait pH mittaukseen lähetteen - missä se tehdään? Sen antamia arvoja ei voi sitten mitenkään tulkita muista lääkäreistä poiketen (ja arvothan saa myöhempää tarkastelua varten itselle paperille talteen, jos haluaa).\nHH Re: Kuristava tunne 8.5.2012 10:48\npH-mittaus tehdään keskussairaalassa, mutta siellä taitaa olla melkoiset jonot, joten voipi mennä aika pitkään ennen kuin sinne pääsee.\nJotenkin tuntuu etten enää tämän ko. lääkärin pakeille mene :/ Uskomatonta kyllä miten erilaisia vastauksia lääkäreiltä saa??? Ja kuinka lääkärit vain tuntuvat vähättelevän oireita.\nOlen yrittänyt tässä itse miettiä mikä voisi vaivaa pahentaa. Viime viikon lopulla ja viikonloppuna kurkku oireili huomattavasti enemmän ja yritin tosissani miettiä mitä olen syönyt mutta en keksinyt mistä se voisi johtua. Nyt oireet ovat taas melko paljon vähäisemmät, vaikka en ole juurikaan ruokavaliotani muuttanut.\nVanilja Re: Kuristava tunne 8.5.2012 16:50\nMinullakin on noita kurkun kummallisia tuntemuksia ollut tässä parina päivänä, ihan niinkuin joku puristaisi siellä. Tulee sellainen tunne, että kurkun lihakset jotenkin kramppaavat ja väsyvät ja siellä tuntuu pientä jomotusta. Olen seuraillut myös syömisiäni, jotenkin tuntuu että se liittyy viljaan, en ole kuitenkaan varma. Tänään olen syönyt vain yhden palan hiivatonta ruisleipää, tänään on ollutkin sitten parempi päivä. Vaikeaa on saada selville mistä mikäkin johtuu.\nTänään huomasin oikein konkreettisesti kiiretilanteessa, mitä fyysisesti tapahtuu, pallea jännittyy ja hengitys on tosi pinnallista, juuri sillä hetkellä kun oikein keskittyy johonkin, jota yrittää nopeasti saada valmiiksi. Yritin rentouttaa pallean aluetta tarkoituksella, mutta helposti tulee automaattisesti toistettua vanhaa, totuttua kaavaa.\nHH, toivottavasti ikävät oireesi helpottavat pian.\nHH Re: Kuristava tunne 1.6.2012 9:20\nKirjoittelin tuolla ylempänä, että sain lähetteen kurkkuoireiden vuoksi pH-mittaukseen. No nyt tuli kirje kotiin ja kutsu tutkimukseen, mutta kyseessä on manometria. Eli ilmeisesti ei siis ollenkaan tuota pH-mittausta?? Onko tuosta manometriasta mitään hyötyä kurkkurefluksin diagnosoinnissa? Oireet ovat viime aikoina olleet vaihtelevia, välillä paljon parempia, välillä huonompia, poissa ne eivät kuitenkaan ole olleet.\nrefluksikurkku Re: Kuristava tunne 1.6.2012 9:34\nEi ilmaise valitettavasti ylösnousuja - paljastaa lähinnä niitä putkiston paineita, joista voidaan päätellä esim. sulkijan väljyys/liikatiukkuus.\nSanottiinko sulle nimenomaan, että pitäisi olla ph mittaus? Voisitko heti soittaa paikkaan ja huomauttaa asiasta?\nHH Re: Kuristava tunne 1.6.2012 10:26\nNo minä itse yritin esittää lääkärille tuota pH-mittausta ja hän hieman vastahakoisesti sanoi kirjoittavansa lähetteen mutta ei kyllä sanonut tarkkaan, että juuri tuohon pH-mittaukseen. Itselleni vain jäi tuo käsitys. Lääkärihän oli vahvasti sitä mieltä, että kurkkurefluksia ei ole, vaan oireet ovat stressiperäisiä.\nNo ehkä soitan tuonne sairaalaan ja hieman kyselen asiasta.\nKrisu Re: Kuristava tunne 19.6.2012 15:40\nJeps.Sitä on aina silloin tällöin ja myöski rinnan puristusta.Välillä oikeen tosi kovaa puristusta että hyvä kun saa hengitettyä\nLeinonen Saila Re: Kuristava tunne 12.6.2016 18:36\nNiin kun lukisin omaa tarinaani. Refluksista täälläkin kärsitään. Luulisin niin, mutta en ole käyny asian tiimoilta lääkärissä. Tohon kuristavaan tuntemukseen kaulan alueella olen saanut helpotusta nostamalla sängynpäätyä pääpuolelta ylemmäs. Kokonaan vaiva ei ole hävinnyt, mutta vähentyny selkeesti. Kannattaa kokeilla.\nkevät Re: Kuristava tunne 12.6.2016 20:44\nKurkkuoireita on, mutta niitä ei ole ollut alusta asti. Eli ovat tulleet pikkuhiljaa. Voikohan oirreiden ilmaantuminen liittyä jotenkin noiden happosalpaajalääkkeiden käyttöön?\nTällä hetkellä menossa omapratsol. Voisikohan tämä lääke aiheuttaa noita kurkkuoireita? muutenkin on oikean lääkityksen löytämisen kanssa ongelmia.\nsointu Re: Kuristava tunne 4.7.2016 17:27\nKuristava tunne kurkulla, ja samalla olo huono, ei ole energiaa. Tähystetty on. En tunnista ressinoireita. Tosi inhottava olotila.\nLeinonen Saila Re: Kuristava tunne 10.7.2016 7:12\nKävinpä sit itekkin lääkärissä. Ensin työterveyslääkärillä joka määräs Voice massage fydioterapiaa. No joo.... voihan se olla kaulanlihaksista johtuvaa jumia, mutta olen jo vähälleaikaa neljästi hierotuttanu niitä tavallisella fysyöterapeutilla ilman tulosta. Kävin sit toisella lääkärillä (yksityisellä) ja hänen lähetteellä olen kaulanalueen ultraan menossa. Epäilys tällähetkellä struumasta. (huom. epäily) Harvinaisempi muoto, eli minun tapauksessa kilpirauhaset kasvaisivat sisällepäin ja painaisivat mahollisesti kurkkutorvea. Kilpparikokeita ei vielä ole otettu, mut eipä se niissä kaiketi aina näykkään sano lääkäri. Kuunlopussa olen viisaampi. Oireita > Kuristava tunne kaulalla. Kihelmöintiä/puutumista kaulan sivussa. Kylmähikisyyttä. Sydämen pompottelua. Hengitysvaikeutta selälleen maatessa.\nSointu Re: Kuristava tunne 10.7.2016 11:49\nKävin kurkun alueen ultrassa, kaikki ok, nyt sekin on suljettu pois. Oireet voi johtua ressistä, oireilin entisen työhuoneen sisäilmasta ja nyt ilmeisesti myös uuden työhuoneen sisäilmassa on jotain. Alkaa ahdistaa tilanne ja luulen, että kurkun puristus on tästä johtuvaa.\nleinonen saila Re: Kuristava tunne 19.8.2016 4:24\nUltrassa käyty. Ei struumaa eikä muutakaan mikä selittäis kuristavan tunteen. Olen vähentäny minimiin hiilihytraattien syöntiä ja oireet ovat miltei kokonaan pois. Rasvasta ruokaa myös vältän. Voi olla, ettei näillä ruokailu muutoksilla ole syy seuraus yhteyttä vaan muutenkin puristuksessa on hiljaiselo meneillään. Tiijä sit. En jaksa enään stressata. Hulluksi tulee. Olkoon mokoa.\nSaturnus Re: Kuristava tunne 1.11.2016 19:51\nKurkun puristuksesta yllä kirjoiteltu, mutta entä rinnan puristus? Siis rintalastassa takana, keskellä, tuntuu kuin joku puristamista ruokatorvea (vai sydäntä 😱) nyrkkiin. Oire alkoi, kun join kaksi hörppyä vaaleapaahtoista kahvia. Rytmihäiriöt/sydämenmuljahtelut vaivanneet myös, niin tietty mietin onko kyseessä sittenkin sydän. Puristus tosin on tasaista ts. ei muutu rasituksessa eikä levossa.\nAamulla oon menossa lääkäriin rytmihäiriöiden vuoksi, ja nyt aloin miettiä, voisko koko kuvio johtua reflusta.\nAnnaMyy Re: Kuristava tunne 4.11.2016 10:17\nOn ihan hirveetä rinnanpuristusta ja kurkun, tuntuu että hengitys on ahtaalla mutta pystyn tekemään pitkiä lenkkejä, isoja ylämäkiä ym eikä ne pahenna!\nRintalasta on painaessakin arka ja kävin fyssarilla joka naksautti jonkun ja oli sitä mieltä että rankajuttuja on, mutta kyllä pelottaa keuhkot ja sydän!\nYskääkin on välillä, aamullakin.Ei flunssayskää.\nEn oikein osaa arvioida itse tätä:(Taidan mä niinkuin hengästyä välillä nopeammin mutta en sit tiedä vaikuttaako bisoprplol tähän.oon sitä kyllä lopettamassa.\nVälillä ei ole oireita ja olen ihan rauhallinen, mutta koko aika tuntuva puristus,ahtaus ja tiukkuus tekee levottomaksi:(\nMitä sulle Saturnus sanottiin lääkärissä?\nSaturnus Re: Kuristava tunne 7.11.2016 21:58\nAnnaMyy, sain holterin vuorokaudeksi. Huomenna kuulen tulokset. Ei edes mitannut verenpainetta 😮 Tänään ihan järkyttävät muljahdukset ja tykyttelyt, puristusta ei onneksi ole muutamaan päivään tuntunut. Lääkäri avasi myös multa selkärangan lukkoja, ehkä se vei puristuksen. Niin ja fysioterapiaa kirjotti kans.\nannamyy Re: Kuristava tunne 12.11.2016 9:34\nVoi hitto kirjotin piiiitkän viestin ja se hävisi kyn lähetin hiton kännykkä!!!!\nannamyy Re: Kuristava tunne 12.11.2016 9:35\nMoi taas.Mitä Saturnus Holter tuloksista sanottiin? Mä kävin toisen kerran fyssarilla ja kyllä sevtuntuu auttavan hengenahdistukseen, ei kokonaan. Mutta joo,kun lopetteli käsittelyä ja oli hieronut rintaa ollessani mahalla ja viimeksi niskan niin sanoi etten säikähtäisi,mutta että jos oireet ei helpotu mun pitäis mennä neurologille. Fyssari sanoi että on tavannut samanlaisia reaktioita dystoniaa sairastavilla kuin mulla niskaa käsiteltäessä. Mitä vit...ja tokian olin riemusta haljeta kun puhui sitten niin epäselvästi että dystonia,motoneuronisairaus ja selkä,reuma... Sanoi kylläkin etten mä näytä seistessä dystoniapotilaalle ja että kaupassa kuulemma näkee päällepäin kellä on ko.sairaus. Mutta puhua nyt motoneuronijutuista,ei dystonia ole sellainen. Aloin tieten tarkkailemaan itseäni ja jo löytyy nykinää vapinaa ym mutta ei oireiden pahentumusta liikkuessa,kätn putkillä lenkeillä ja dystonian oureiden pitäis silloun paheta.On kait sitä eri muotoja. Mutta kaikenkaikkiaan voun paremmin,en tiedä onko 2 kk syömilläni masislääkkeellä vaikutuksensa.Tosin olen nyt lopettamassa ne. Samoin bisoprololin ja sen taitaa huomata\nannamyy Re: Kuristava tunne 12.11.2016 9:36\nÄh pieleen meni näköjään osa viestistä on tullut\nAnnaMyy Re: Kuristava tunne 12.11.2016 13:53\nOtan uusiksi kun pääsen koneen ääreen olen kännykällä ja tod ei näy näin onnisyvan kirj ihan järk virheitä,teksti pötkössä ym\nAnnaMyy Re: Kuristava tunne 19.11.2016 8:38\nNo niin nyt olen läppärillä.\nNiin siis Saturnus, millaiset tulokset sait Holterista ja kuinka voit nyt?\nKirjoitin noita viestejä kännykällä ja kylläpäs se temppuili:(\nKirjoitin tuossa että voin yleisesti paremmin ja arvelin olisiko masislääkkeillä kuitenkin vaikutus.Ainakin sen olen huomannut etten ole niin kamalasti murehtinut mahaa ja se onkin ollut kivuttomampi.\nNyt olen jättämässä pois masislääkettä ja mahaan on ilmaantunut taas uudenlaisia kipuja, en tiedä...:/\nEn viitsi ajatella tuota dystonia asiaa koska fyssarin puheet oli niin ristiriitaisia.Mutta niskakipua on inhottavasti ja vapinan tunnetta.\nLopetin myös beetasalpaajan, tai otan satunnaisesti joko propralia tai bisoa.Hengästyn tosi helposti ihan pienestäkin, siltä tuntuu ja muutkin sen välillä huomaa, mutta toisaalta kävin viikko sitten hiihtämässä vaivattomasti melkein tunnin.Outoa.Syke on aikalailla tiheä levossakin.Hiottaa.\nOnko muilla nyt pimeän aikaan alakuloisuutta?Mikään ei tunnu hyvälle, väsyttää ihan kamalasti, nukun päikkärit ja yöunet ja aina vaan tuntuu energiatasot ihan nollalta.\nEn tiedä vaikuttaako se kun aloitin työt pitkästä aikaa, toisaalta on rytmiä päivissä eikä luulisi väsyttävän kun fyysisesti työ ei ole raskasta.\nSilti vaivaa sellainen mikään ei tunnu miltään tai kaikki tuntuu raskaalle-fiilis:(Jatkuva levottomuus ja ärtyisyys ja keskittymiskyvyttömyys ym.\nKirjoitelkaa jaksunne mukaan, ois niin kiva kuulla pitkästä aikaa kuulumisia, kaikki mutta te tutut Saturnus, Aikuinen Nainen,Tepsu, Tintti Zena,Pike, Juissi, Sitrus, kevät,Kesis ja muut.\nTepsu Re: Kuristava tunne 21.11.2016 1:04\nMasennuslääkkeethän vaikuttavat hermostoon ja ne voivat sitä kautta nostaa kipukynnystä ja auttaa myös fyysisiin vaivoihin. Jos sinulle on lääkettä määrätty AnnaMyy ja se auttaa eikä aiheuta hankalia sivuvaikutuksia, niin kannattaa varmaan jatkaa sen syöntiä! Toivottavasti saat myös lisää fysioterapiaa, koska sekin voi auttaa oireisiisi. Ja hyvä jos fysiatri tutkii.\nVatsakuulumiset-ketju on ilmeisesti jäänyt unholaan? :) Mutta sitä onkin kyllä tosi hankala käyttää kännykällä.\nAikuinen nainen Re: Kuristava tunne 21.11.2016 15:13\nOnpa kiva kuulla tutuista refluksi ystävistä aina välillä jotain vaikka itse kuulumiset eivät ole sitä parasta mahdollista kuultavaa. Eli vaivaa riittää toinen toisensa perään.\nNyt tuntuu siltä, että on vaiva kun vaiva aina jossain vaiheessa lääkärit heittää, että pienillä annoksilla masennuslääkettä saadaan hyviä tuloksia. Joten se on kait tulevaisuuden ainoa hoitotrendi kun muutakaan ei keksitä.\nAnnaMyyn kirjoitusta kun luin en yhtään ihmettele, että kohta ollaan ihan hukassa tautiemne kanssa. Mikä on syy ja mikä on seuraus.\nItsekin mietin kun kävin niissä maksa kontrolleissa. Nyt on afoskin koholla kun ennen oli gt arvo yksin. Lääkärille ei saa aikaa ei edes soittoaikaa joten tulee tunne et koita pärjätä ihan niinkus jaksat. Unettomuus vaivaa on kipuja niskassa, ilmeisesti taas kerran uusi pullistuma siellä mutta ei vaan jaksa taas lähteä lääkärille aikaa vinkumaan. Yksityiselle pääsis mutta ei tähän hätään. Joten pakko yrittää kestää niin kauan kunnes voimat loppuu.\nJos ei kivuilla ja refluksilla ole yhteisvaikutusta siihen että tulee kuristava tunne niin millä sitten.\nPitäisi vaan jaksaa itsensä kanssa ja olla läsnä läheisten sairauksissa. Kyllä kaikki syö omia voimavaroja ihan liian kanssa.\nEi ole pitkä aika siitä kun ystävältäni poistettiin silmä syövän vuoksi ja sitä on surtu yhdessä. Joten eipä tässä iloa eloon löydy vaikka hakemalla hakis.\nPärjäilkää niin kuin se mahdollista on.\nannamyy Re: Kuristava tunne 24.11.2016 13:51\nMahakivut on palanneet ihan kamalina jatkuvana särkynä myös öisin samoin selän..Nostan masislääkkeen takas olkoon elo sit paskaa senkin kanssa mutta katson helpottaako kivut sillä.Ei kait jos se nostaa kipukynnystä sitä tarkota et kivun takana joku vakava juttu jäis piiloon lääkityksen takia:(On mieli maassa ja vit.....kaikki!!!!\nSitrus Re: Kuristava tunne 25.11.2016 4:26\nLiityn joukkoon. Heräsin jä kävin juomassa. Nielaistessa tapahtui jotain outoa. Kuin henkitorven sulkija ei olisi toiminut kunnolla, nestettä meni vähän henkitorveen. Pelottavaa! Asiaa ei auta että täällä on tosi pölyistä kun en jaksa siivota eikä se että niskan lihakset on jumissa. Nyt en uskalla edes juoda. Mietin koko ajan, mitä tämä h-tillinen vaiva seuraavaksi mulle tekee.\nSitrus Re: Kuristava tunne 25.11.2016 4:29\nHei, nyt huomasin, Annamyy. Olit kysellyt. Täällä tosissaan ollaan. 🌸\nTounyman Re: Kuristava tunne 15.9.2017 19:38\nMoikka, olen 35v mies ja lueskelin näitä teidän viestejänne ja olisi kiinnostava tietää miten teillä menee kun niistä on jo aikaa melkein 1 vuosi, itselläni ihan samanlaisia oireita että kurkussa tunne että kuristaa. Pääsin itsekkin erikoislääkärissä käymään (kirurgisessa sairaalassa) ja käydessäni tutki nenäontelon kautta ja mitään ei ollu/löytynyt joten kirjoitti Somac 40mg reseptin ja sanoi että syö tuota 1-2kk ja jos olo ei helpotu ota uudestaan yhteyttä niin katsotaan jatko tutkimuksia, eli ymmärsin että tekisivät vatsalaukun tähystyksen.\nopiskelija Re: Kuristava tunne 30.11.2019 7:31\nHei, ajattelin myös kirjoittaa tänne, vaikka ketjussa onkin parin vuoden tauko. On helpottavaa huomata, kuinka monella on samanlaisia oireita kuin itsellä! Tämä meidän vaiva on kuitenkin välillä aika pelottava, koska se liittyy henkitorven läheisyyteen. Ainakin itse olen välillä ihan paniikissa oireiden kanssa.\nMinulla on siis ollut tuota kuristavaa tunnetta kaulalla ajoittain jo 15 vuotta. Nyt se kuitenkin paheni noin kuukausi sitten ja ollut päivittäistä... Eli kurkussa/nielussa tuntunut ahtautta ja ihan kuin koko ajan olisi käsi kaulalla painamassa. Ahdistuneisuus lisää tunnetta ja yksineläjänä tulee kiinnitettyä sitten omaan kehoon koko ajan huomiota. Välillä nielu kuivuu ja välillä on se pala kurkussa..Olen käynyt asian tiimoilta erikoislääkärillä puoli vuotta sitten, ei edes kokeillut kaulaa vaan katsoi peilillä kurkkuun ja sanoi että närästystä vain. No, sain lääkkeet, mutta elämäntilanne oli niin hektinen, etten koko kuuria syönyt. Oireet lievenivät, mutta kuukausi sitten palasivat kovempina. Kävin yleisterveydenhuollon lääkärillä, joka antoi Avamys suihketta. Minulla siis taustalla myös nenäsumutteen väärinkäyttöä, minkä pelkään tuhonneen jotenkin myös kurkkuni. No, sitten menin erikoislääkärille, kun alkoi henkinen ahdistus lisääntyä. Nenä-korva-kurkkutautien lääkäri sanoi nenänielussa olevan flunssarakkuloita, sekä kurkunpää on tulehtunut. Ei antanut mitään lääkettä yms. Närästyksestäni ei ollut kiinnostunut. Oireet tuntuivat pahenevan ja tietysti juoksin eri erikoislääkärille: tämä teki tähystyksen nenän kautta ja totesi, ettei rakenteellisia vikoja ole ja ruokatorvikaan ei näytä punoittavan. Toisaalta tieto helpotti, toisaalta olen epätoivoinen, kun ongelmaan ei löydy vastausta.\nSyy miksi kirjoitan tänne on oma epäilyni refluksista ja näköjään muidenkin oireet ovat hyvin samankaltaisia. Olen jo nostanut sängynpäätyä ylemmäs ja syönyt pari viikkoa Somacia, kuitenkin tuntuu koko ajan "pallo" ruokatorvessa. Ihan kuin röyhtäys, joka ei pääse ulos. Se ahdistaa ja vaikeuttaa elämää.. Outoa on se, että aamulla ei närästä ja illalla noin puolen tunnin sängyssä makaamisen jälkeen se helpottaa ja saan unta. Mutta istuallaan ja seisaallaan vaiva on pahimmillaan. Onko muilla samanlaista tunnetta?\nTulipahan pitkä teksti, mutta kertominen aina auttaa.\ndiana Re: Kuristava tunne 13.10.2020 17:16\nOnko kellään muulla ollut jatkuvaa/ päivittäistä turvotuksen tunnetta kaulalla? Toisinaan tuntuu että helpottaa mutta sitten voikin tuntua taas kuivuutta tai kiristyksen/ kuristuksen tunnetta/ ei tee mieli puhua. Keuhkokuvat/ EKG: t katsottu, verikokeet, nieluviljely, kilpirauhasarvot katsottu ja ei näy mtn. Kaikki alkoi jokunen kuukausi takaperin elokuussa. Tuntui toisinaan kylmän tunnetta kaulalla kun pyöräilin, sellaista henkeä salpaavaa, se meni kuitenkin ohi. Sen jälkeen tuli afta suuhun joka kuitenkin hävisi n. 3 vk suussa oltuaan, hengityksen haju paheni ehkä myös tässä kohtaa, sitten olin siskoni ja serkun kanssa ulkona, sen baari-illan jälkeen tuli yhdeksi päiväksi kurkkukipu ja vähän kuumeinen/väsynyt olo, oire hävisi mutta tilalle jäi turvotuksen tunne tuohon kilpirauhasen kohdalle/ruokatorven yläosaan ja tuli muutamina öinä pahaa närästystä, jota ihmettelin kovasti. Tein 2 kertaa koronatestin ja ei löytynyt mitään. Sain lääkkeeksi somacia joka tuntui että ehkä tämä toimiikin tähän kurkkuun, otin annostuksena sitä vähän vähemmän mitä piti, sitten kun otin normimäärän yhdistettynä ph pascoe ja sinkkikarnosiittiin niin tuntui kun ylävartalo olisi mennyt tuleen. Menin päivystykseen ja sain vaan ideaksi jatkaa somacia. Rintakehän oireet hävisivät pitkälti somacin lopettamisen myötä mutta tunne kurkkuun on palannut. Huomenna tähystys ja olen todella ahdistunut. Olen 26 vuotias nainen, joka haluaisi vielä elää. Epäilen kaikkea mahdollista. Joko ruokatorvi on tulehtunut, joko kilpirauhasesss kasvaa jotakin tai muuten ruokatorvessa.....\nEläkeläinen, ei stressiä Re: Kuristava tunne 29.11.2020 13:05\nMinulla ollut puoli vuotta erilaisia ikäviä tuntemuksia kaulalla. Nyt liki jatkuva puristava tunne ohimoilla korvien alla, joskus pistävä tunne korvissa. Korvia myös joskus kutiaa. Söin korvalääkärin määräyksestä 4 vkoa osomepratsolia (40 Mg). Myös vähähappoinen ruokavalio. Nyt olen ollut viikon ilman lääkettä. Ja tuntuu että puristava kipu ohimoilla on pahentunut... Vaikken meinaa millään uskoa että mullakin kurkkurefluksi, koska olen jo 69 v ja koskaan ei ole mulla mitään hapanta noussut suuhun! Voiko se olka että pepsiini on ?pesiytynyt? limakalvoihin ja aiheutta kivut? Pitääkö mun syödä uusi kuuri happosalpaajaa? Pelkään että sen syöminen heikentää Korona-vastustusta?\nHeli Re: Kuristava tunne 14.3.2021 21:20\nDiana: samoja oireita täällä. Oletko saanut jo vastausta oireisiin?\nEläkeläinen, ei stressiä Re: Kuristava tunne 14.3.2021 22:40\nHei, kiitos kun kysyt! Söin toisen happosalpaajakuurin. Sen jälkeen korvalääkäri totesi että ei ole refluksia tämä vaiva. Ilmeisesti niskan jäykkyydestä ja liiasta käsitöiden tekemisestä. Nyt (pari vkoa sitten) kipu kaulalla on liki poissa , tilalla tosin uusia kolotuksia. Epäilynä on josko sairastan fibromyalgiaa...


Luennot yrityksille MIIA HUITTI\nEtusivu / Luennot yrityksille\nStressi on monisäikeinen juttu ja se vaikuttaa niin työpaikan ihmissuhteisiin, viihtyvyyteen, sairauspoissaoloihin kuin tulokseen.\nMinun intohimonani on innostaa ihminen ottamaan itse vastuuta hyvinvoinnistaan, oivalluksien ja helppojen työkalujen kautta.\nMitä luento sisältää?\nHerättelevä luento (0,5-2h), joka sisältää sopivasti faktaa stressistä, inspiroivia arjen esimerkkitarinoita ja kokemuksia, helppoja stressinhallintaharjoituksia sekä osallistavaa keskustelua.\nOsallistujat oivaltavat, mitkä tekijät laukaisevat juuri heidän stressireaktioitaan niin töissä kuin vapaa-ajallakin ja saavat käytännön vinkkejä parantaa palautumista ja lisätä voimavaroja arkeen.\nTämä luento on kokemus, joka herättää tunteita ja josta riittää keskusteltavaa pitkäksi aikaa.\nLuento räätälöidään työyhteisöllenne ajankohtaisen teeman ympärille aloituskeskustelun sekä ennakkokyselyn pohjalta (esim. työhyvinvointi, etätyö, työn ja vapaa-ajan suhde, itsensä johtaminen, oman hyvinvoinnin johtaminen)\nLuennot toteutetaan tällä hetkellä pääasiassa etäyhteydellä esim. Zoomilla tai Teamsilla.\nLuentopalkkio Tampereen seudulla tai etäyhteydellä: 1950 €\nLuentopalkkio 2 h etäisyydellä Tampereelta: 2200 €\nLuentopalkkio yli 2 h etäisyydellä Tampereelta: 2450 €\nHinnat sisältävät sähköisen ennakkokyselyn, palautteen keräämisen sekä 100% tyytyväisyystakuun. Hintoihin lisätään alv 24%. Suosittelen seurantakyselyä 2-3 kk kuluessa luennosta.


Voit hakea tätä työpaikkaa lähettämällä CV:n ja työhakemuksen sähköpostilla osoitteeseen jarkko.valkonen@jypro.fi\nJypro on Mikentin sprinklereihin ja sammutusjärjestelmiin erikoistunut osasto. Nyt etsimme sprinkleriasentajaa työkaveriksi Keski-Suomen alueelle. Asiakaskohteet ovat pääosin liikerakennuksia ja teollisuuskohteita, mutta asiakkainamme on myös palvelutaloja ja asuinkiinteistöjä. Kohteet sijaitsevat laajalla alueella, joten valmius matkatöihin on välttämätön. Meillä pärjää ammattimies, joka hoitaa itsenäisesti ja vastuullisesti jokaisen asiakkaan vaihtuvat tilanteet.\nVähintään muutaman vuoden työkokemusta sprinklerien huolto- ja asennustöistä tai putki-/teollisuustöistä. Toivomme, että sinulla on tehtävään sopiva koulutus (esimerkiksi LVI-asentaja), mutta pätevyys voi olla hankittu myös muulla tavoin. Hitsaustaito katsotaan eduksi.\nTärkeintä on, että olet oma-aloitteinen ja hoidat itsenäisesti vastuullasi olevia kohteita.\nTarjoamme mielenkiintoisen ja itsenäisen vastuualueen, vaihtelevat työkohteet ja kykyjä vastaavan palkan. Saat myös mahdollisuuden kehittää omaa ammattitaitoasi. Työsopimus on toistaiseksi voimassa oleva ja noudatamme 6 kuukauden koeaikaa.\nOlemme Mikentissä osa suurta konsernia ja Suomessa talotekniikan terävintä kärkeä.\nLisätietoja tehtävästä antaa Jarkko Valkoinen, puh. +358 50 322 9095, jarkko.valkonen@jypro.fi\nLähetä hakemuksesi ja cv palkkatoiveineen Jarkolle. Toimita hakemus mahdollisimman pian, sillä paikka halutaan täyttää nopeasti. Täytämme paikan sopivan henkilön löydyttyä.\nMikenti tunnetaan sammutus- ja LVIJA-järjestelmien suunnittelijana ja asentajana Keski- ja Itä-Suomessa. Meillä on töissä noin 50 talotekniikan ammattilaista, ja toimipaikkamme sijaitsevat Leppävirralla ja Jyväskylässä. Mikenti kuuluu QMG-konserniin, joka on Suomen suurimpia talotekniikkayrityksiä. www.qmg.fi\nTutustu työnantajan yrityssivuun osoitteessa https://tyopaikat.oikotie.fi/yritys/mikenti/2195876-0


VillaNanna: Viimeinen lomaviikko poks\nEilen starttasi viimeinen lomaviikko, itse en ole vielä valmis aloittamaan töitä. Olen niin syvällä lomamoodissa...Härdelli aloitti kesäleirin ja Bansku taas aloitti työt. Vielä muutamia seikkailuja on tulossa ja iso määrä juttuja pitäisi kuvata. Viime vuotisia töitäkin on vielä tänne laittamatta vino pino. Näyttää kyllä hiukan sille, että monet työt siirtyvät ensi kesään, sillä tässä pitää aloitella koulu juttuja sekä tietenkin lahjoja keskitalven juhliin. Blogi hiljenee kun ensi viikolla aloittelen työt ja sekin hieman harmittaa, on ollut kiva postailla juttuja joka päivä. Nyt myös kirppispukeutuminen alkaa saada enemmän tilaa blogissani. On meinaan taas tehty niin paljon hienoja löytöjä, että haluan niitäkin esitellä mahdollisimman paljon.\nTäytyy kyllä todeta, että Kierrätyskeskuksen ilmaisosasto on ollut mahtava paikka kaikin puolin, aina löytää jotakin kivaa ja joukossa on aina jotain mitä ei edes lähde tuunailemaan mitenkään. Nytkin löytyi kuvissa näkyvä lohenpunainen minulle liian suuri neule. Tykkään näistä jättimäisistä neuleista paljon. Neule on siitä ihana, että se on kuin suoraan kasariluvulta roikkuu päällä ja eikä kutita mistään. Voin laittaa sen päälle myös töihin. Vaikka nyt on toimittanut vain kotipaidan virkaa. En ole tehnyt kirppiksiltä vain vaatelöytöjä vaan myös kenkälöytöjä. Kuvissa ainoastaan Puman kengät on ostettu, korkkarit ovat ilmaisosastolta. Puman tossut maksoivat 3€ ja olivat käyttämättömät. Tuollaisia minulla ei vielä ole kaapissa, joten pakkohan niille oli antaa uusi koti.\nFarkkutossut olen tehnyt jo äitienpäiväksi itselleni. Ihan parhaat kotitossut olleet siitä lähtien.\nMyös neuleen alla oleva harmaa pitsitoppi on ilmaisosastolöytö.\nNyt tietää, että syksy on koittanut. Novitan syksy numero on kopsahtanut postiluukusta.\nTunnisteet: kengät, Kierrätyskeskus, kirpputorilöydöt\nJael 1. elokuuta 2017 klo 17.02\nIhanaa viimeistä lomaviikkoa sinulle. Kierrätyskeskuksessa pitää kyllä käydä sitten kun taas olen Suomessa.\nNelli L 2. elokuuta 2017 klo 6.42\nKierrätyskeskuksessa kannattaa kyllä käydä :) Olisi kiva nähdä kyllä sinutkin.\nmatkailijakirppu 1. elokuuta 2017 klo 17.38\nHyviä löytöjä teit! Ja vietä aurinkoisia kesäpäiviä!\nNelli L 2. elokuuta 2017 klo 6.43\nVoi kun olisi aurinkoa :/ Nytkin tulee vetta kuin syksy jo olisi...


Jäteastiasuoja – maceakauppa.fi\nEtusivu / Tuotteet avainsanalla “Jäteastiasuoja”\nJäteastiasuoja 2 x 240 L tummanharmaa Green Land\nSäänkestävä, jämäkkä ja tyylikäs jäteastiasuoja ympärivuotuiseen käyttöön.\nJäteastiasuoja 2 x 240 L valkoinen Green Land\nLaadukas, säänkestävä ja puusta valmistettu jäteastiasuoja kahdelle 240 litraiselle astialle. Soveltuu mainiosti ympärivuotuiseen käyttöön.\nJäteastiasuoja 240 L tummanharmaa Green Land\nLaadukas ja säänkestävä jäteastiasuoja ympärivuotuiseen käyttöön. Soveltuu yhdelle 240 L jäteastialle.


Thassos, Kreikka | Napsu\nThassosin sää ja ilmasto\nSeuraavat matkatoimistot järjestävät Thassosin valmismatkoja:\nMatkakohteita Thassosin lähellä\nKavala [33 km]\nHalkidiki [99 km]\nLimnos [102 km]\nPamporovo [104 km]\nPaliouri [122 km]\nAfitos [125 km]\nKriopigi [127 km]\nFourka [133 km]\nThessaloniki [145 km]\nSuosittuja hotelleja Thassosissa\n» 121 arviota\n» 70 arviota\n» 7 arviota\nGrand Beach, Limenaria\nThassosin matkakokemukset ja vinkit\nRauhallinen ja kaunis Thassoksen kaupunki\nMoi! Alla olevasta linkistä pääset lukaisemaan omat fiilikseni Thassoksen kaupungista sekä sen lähialueista. Suosittelen Thassosta, jos haluat ottaa relasti ja nauttia kauniista maisemista sekä "aidosta" Kreikasta ilman turistiryysistä. Mikäli taas etsit bailusaarta tai huikeita ostosmahdollisuuksia, niin kannattaa katsoa muita paikkoja! http://laamanaama.blogspot.fi/2015/09/thassos-rauhallista-lomailua-kissojen.html\nKohde: Thassos, Kreikka Kategoria: Thassosin muita vinkkejä\nLisätty: 11.09.15\t Lähettäjä: Vieras\nToivottavasti hyödyllistä tietoa\nLento laskeutuu Kavalaan, josta kesti bussilla n. 10-15minuuttia satamaan, josta matka kohti Thassosta jatkui lautalla. Lautta yhtiöitä on kolmisen kappaletta ja ne kulkevat väliä noin puolen tunnin välein. Itse lauttamatka Thassoksen kaupunkiin (Limenas) kesti 40-45minuuttia. Lautoilla on pieni baari/kahvila, josta saa ostettua pientä syötävää ja juotavaa. Sisätiloissa oli jonkinasteinen ilmastointi. Itse majoituimme Limenariassa, saaren eteläpäässä, johon matka paikallisbussilla kestää sen 40-50 minuuttia. Hinta oli alta 5e per henkilö. Saarella kulkee kyllä busseja, mutta ei kovin tiheään ja bussiliikenne loppuu kohtuu aikaisin, paikasta tietenkin riippuen. Takseja saarella ei ole paljon, joten niiden saamiseen ei välttämättä kannata luottaa. Itse suosittelen oman auton vuokraamista, saaren ympäri kulkeva tie on oikein hyvässä kunnossa ja päällystetty. Matkaa saaren ympäri tulee noin 100km. Vuokra-autolla saaren keskiosiin meno on monien vuokraamojen toimesta kielletty, sillä...\tLisää...\nLento laskeutuu Kavalaan, josta kesti bussilla n. 10-15minuuttia satamaan, josta matka kohti Thassosta jatkui lautalla. Lautta yhtiöitä on kolmisen kappaletta ja ne kulkevat väliä noin puolen tunnin välein. Itse lauttamatka Thassoksen kaupunkiin (Limenas) kesti 40-45minuuttia. Lautoilla on pieni baari/kahvila, josta saa ostettua pientä syötävää ja juotavaa. Sisätiloissa oli jonkinasteinen ilmastointi. Itse majoituimme Limenariassa, saaren eteläpäässä, johon matka paikallisbussilla kestää sen 40-50 minuuttia. Hinta oli alta 5e per henkilö. Saarella kulkee kyllä busseja, mutta ei kovin tiheään ja bussiliikenne loppuu kohtuu aikaisin, paikasta tietenkin riippuen. Takseja saarella ei ole paljon, joten niiden saamiseen ei välttämättä kannata luottaa. Itse suosittelen oman auton vuokraamista, saaren ympäri kulkeva tie on oikein hyvässä kunnossa ja päällystetty. Matkaa saaren ympäri tulee noin 100km. Vuokra-autolla saaren keskiosiin meno on monien vuokraamojen toimesta kielletty, sillä auton vakuutus ei korvaa siellä sattuneita haavereita, tiet ovat saaren keskiosissa ilmeisesti huonokuntoisia. Osassa rannoista on merisiilejä. Suurimmasta osasta turistikohteissa sai ostettua uimatossuja, jotka vaikuttivat mielestäni asiansa ajavilta. Itse ostimme Suomen päästä uimatossut, sillä emme olleet varmoja minkälainen tarjonta paikan päällä on. Kannattaa huomioida että Suomen kaupoista saatavat tossut ovat enemmänkin allaskenkiä, eivät esimerkiksi riuttakenkiä. Allaskengällä ei tee yhtään mitään jos astuu merisiilin päälle, piikit tulevat läpi. Mehiläisiä on elo-syyskuussa valtavasti etenkin saaren sisäosissa, rannikollakin päivästä riippuen enempi tai vähempi. Thassoksella siis tuotetaan hunajaa ja tästä syystä näitä pörriäisiä riittää. Itseäni näin allergikkona hieman arvelutti tämä, että uskaltaako saarelle edes lähteä ja ovatko kovin agressiivisia. Mehiläiset eivät olleet mitenkään hyökkääviä, mutta ruoan kimpussa viihtyivät ja etenkin kinkku tuntui olevan niille herkkua. Mehiläiset leikkasivat voileipäkinkusta paloja ja kantoivat pois. En ollut itse nähnyt koskaan vastaavaa. Aluksi jännitin mehiläisiä kovasti, mutta ne eivät ole juurikaan kiinnostuneita ihmisistä. Suosittelen kuitenkin kyypakkausten mukaan ottamista ja allergikoille epipeni mukaan, ihan vain varmuuden vuoksi. Saarella ei tainnut olla kuin yksi kunnollinen lääkäriasema, kylän nimeä en muista josta tämmöinen löytyi. Sairaalaa tarvittaessa joutuu lähtemään mantereelle saakka. Ainakin matkayhtöin kautta matkustettaessa lääkärin saa hotellille soittamalla. Lääkärille maksetaan käteisellä. Thassos on täynnä upeita rantoja, joten rantalomakohteena aivan huippu. Jonkin verran historiallista nähtävää löytyy, esimerkiksi Thassoksen kaupungissa on arkeologinen museo, vanha amfiteatteri ja vanhan Thassoksen kaupungin jäännökset. Suosittelen Thassosta kaikille!\nLisätty: 17.08.15\t Lähettäjä: ViidakonMursu\nKokeilemisen arvoisia ravintoloita\nLimenariassa ravintolat sijoittuvat pääsääntöisesti rantakadun varteen. Tässä muutama joita itse kävimme kokeilemassa: PALATAKI RESTAURANT sijaitsi rantakadulla. Ruoka oli hyvää ja henkilökunta ihan mukavaa. Sapuskoille ja juomille taisi tulla hintaa 30e. (Souvlakit ja muutamat juomat) RODOLFO'S restaurant/bar : Kanan rintafilee tsatsikin kanssa oli oikein maittava. Kahden hengen ruokailu muutamien juomien kanssa oli jälleen kerran 30euron hujakoilla. Tämäkin sijaitsi rantakadulla, Satamasta katsottuna itään päin. VANILLA oli kahvila/baari. Kahvilalla oli myös omat aurinkotuolit rannassa. Sijaitsi periaatteessa kylän ulkopuolella, Grand Beachille mentäessä tulee vastaan. Drinkillä käydessä sai hedelmäkipon kaveriksi, tämä oli mielestämme kiva lisä, tuoreet kylmät hedelmät maistuivat helteessä ihanalta.\nKohde: Thassos, Kreikka Kategoria: Thassosin ravintolat ja baarit\nLisätty: 16.08.15\t Lähettäjä: ViidakonMursu\nHotelli: Grand Beach, Limenaria\nVarasimme matkan Tjäreborgilta äkkilähtönä. Tämä perheen omistama muutaman kymmenen huoneen hotelli sijaisti noin kilometrin päässä Limenarian kylästä, aivan meren rannalla. Uima-allasta hotellissa ei ole, mutta mielestäni sitä ei tarvittu, sillä ranta oli oikein hyvä. Ranta koostuu hiekasta sekä erikokoisista meren hiomista kivistä, aallokko ei ollut missään vaiheessa viikkoa kova ja ranta on suhteellisen matala. Merivesi upean kirkasta ja täynnä pikkuisia kaloja. Merisiilejä ei ollut rannalla, mutta käytimme uimakenkiä varmuuden vuoksi, sillä merisiileistä oli kuitenkin erikseen maininta matkayhtiön sivuilla. Hotellilla oli omat aurinkotuolit rannalla ja rantabaarista sai juotavaa ja syötävää. Rannasta iso plussa. Huoneestamme oli upeat näköalat merelle ja viereisille kukkuloille. Huone oli rauhallinen ja siisti, hieman pienehkö, mutta kyllä kaksi ihmistä sekaan mahtui, ei siellä kuitenkaan aikaansa ollut tarkoitus viettää. Tjäreborgin asiakkaille talletuslokero ja ilmastoint...\tLisää...\nVarasimme matkan Tjäreborgilta äkkilähtönä. Tämä perheen omistama muutaman kymmenen huoneen hotelli sijaisti noin kilometrin päässä Limenarian kylästä, aivan meren rannalla. Uima-allasta hotellissa ei ole, mutta mielestäni sitä ei tarvittu, sillä ranta oli oikein hyvä. Ranta koostuu hiekasta sekä erikokoisista meren hiomista kivistä, aallokko ei ollut missään vaiheessa viikkoa kova ja ranta on suhteellisen matala. Merivesi upean kirkasta ja täynnä pikkuisia kaloja. Merisiilejä ei ollut rannalla, mutta käytimme uimakenkiä varmuuden vuoksi, sillä merisiileistä oli kuitenkin erikseen maininta matkayhtiön sivuilla. Hotellilla oli omat aurinkotuolit rannalla ja rantabaarista sai juotavaa ja syötävää. Rannasta iso plussa. Huoneestamme oli upeat näköalat merelle ja viereisille kukkuloille. Huone oli rauhallinen ja siisti, hieman pienehkö, mutta kyllä kaksi ihmistä sekaan mahtui, ei siellä kuitenkaan aikaansa ollut tarkoitus viettää. Tjäreborgin asiakkaille talletuslokero ja ilmastointi kuului matkan hintaan. Jonkinlainen siivous oli päivittäistä, muutamana päivänä huone siivottiin paremmin ja lakanat sekä pyyhkeet vaihdettiin. Hotellissa oli ravintola, jossa myös aamiainen (joka kuului hintaan) tarjoiltiin. Aamiainen oli mielestäni suhteellisen hyvä. oli leipää, leivänpäällisiä, muroja, jugurttia, munakasta yms. perus aamupalaa siis mitä hotelleissa normaalistikin on tarjolla. Ruoka hotellilla oli hyvää, suosittelen lämpimästi. Hotellin yleisissä tiloissa oli ilmanen Wi-Fi käytettävissä, joka mielestäni toimi kohtalaisen hyvin, kyllä sillä nettiin pääsi. Välillä toimi hieman hitaammin. Signaali riitti meidänkin huoneeseen. Hotelli ei sovellu liikuntaesteisille, sillä hotelli on mäessä ja hotellissa ei ole hissiä. Henkilökunta todella ystävällistä ja olo oli alusta asti erittäin tervetullut. Suosittelen lämpimästi!\nKohde: Thassos, Kreikka Kategoria: Thassosin hotellit\nHotel Blue View, Limenaria\nHotelli: Hotel Blue View, Limenaria\nErittäin ystävällinen ja hauska pariskunta pyörittää lähes kauttaaltaan valkoisella marmorilla kyllästettyä hotellia. Maksoimme erikseen aamiaisesta, mikä oli hintaansa nähden niukka, mutta esim. leivät haettiin joka aamu meille erikseen leipomosta ym. joka teki siitä juhlavaa. Hotelli oli rantabulevardin ääripäässä, joten iltakävely lukuisiin rantaravintoloihin oli juuri sopiva. Ranta hotellin edustalla on kivikkoinen, mutta suosittelen muutenkin skootteroimaan etelä-kärjen snorklailurantaan. Omasta mielestäni hotellin paras huone on "00" eli zerozero, joka on hotellin ainoa maaterassinen eli uima-altaaseen jolkottelu on nopeaa. http://www.blueview-thassos.gr/\nLisätty: 16.03.09\t Lähettäjä: Panander\nLisää kokemuksia Thassosista...\nOletko käynyt Thassosissa?\nKirjoita omista kokemuksistasi Thassosissa\nmissä on Thassosta lähin lentokenttä\n» Lisää kysymyksiä Thassosista\nMatkaseuraa - Käyttäjät menossa Thassosiin\nOletko menossa Thassosiin?\nThassosissa käyneet käyttäjät\nAjankohta: Elokuu 08, 2015 - Elokuu 15, 2015\nAjankohta: Syyskuu 2011\nKommentti: poroksella, ei potoksella :) kiva pikkupaikka, rauhallinen\nAjankohta: Heinäkuu, 2012\nAjankohta: Heinäkuu 01, 1991 - Heinäkuu 15, 1991\nKommentti: Hieno paikka, hyvä hotelli, kivoja kavereita löytyi tälläkin matkalla. Ne lähes jokailtaiset "retalamehut" juotiin jossain rantabaarissa.\nAjankohta: Elokuu 12, 2008 - Elokuu 19, 2008\nKommentti: Matka oli mahtava. Hotel George Apts juuri kuin tehty meitä varten. Palvelu oli hyvää, ruoka halpaa ja maistuvaa, säät sallivat. Hiljaista ja rauhallista, eli juuri sitä mitä tulimme hakemaan. Tarkoituksena matkustaa uudelleen samaan paikkaan. =)\nOletko vieraillut Thassosissa?\nHyödyllistä tietoa Thassosista\nTunnetaan myös nimellä: Thasos\nEtäisyys Helsingistä: 2165 km\nLentoaika-arvio: 3h 0min\nEnglanninkielinen Wikipedia: Thassos\nVaadittavat matka-asiakirjat (IATA): Thassos\nHalvimmat lennot Thassosiin*\n08.09. - 22.09. 207 €\n18.07. - 25.07. 317 €\n2 vkoa, Pelkkä lento 280 €\n2 vkoa, Määritelty hotelli *** 695 €\n2 vkoa, Määritelty hotelli **+ 715 €\n2 vkoa, Määritelty hotelli **+ 730 €\n2 vkoa, Määritelty hotelli *** 765 €\nLisää äkkilähtöjä Thassosiin\nThassosin ja Kreikan matkaoppaat


kirteko arkistot - KirkonkelloKirkonkello\nKehittämisen idulla mukaan KirTEKO 2019 -palkitsemiseen\nKuulutimme Kirkonkellossa alkuvuodesta tekemään seurakuntien hyvästä työelämästä tänä vuonna entistä parempaa tunnistamalla parhaita työelämäkäytäntöjä ja jakamalla niitä. Avasimme samalla työelämäkäytäntöjen jakamista varten evl.fi/plussaan Kehittämisen idut -sivun. Seurakunnat olivat useasti kyselleet työelämäkäytäntöjen perään ja toivoneet, että joku tarjoaisi mahdollisuuden jakaa niitä. Nyt työelämäkäytäntöjä on julkaistu Kirtekon Kehittämisen idut -sivuilla 35 erilaista, ja lisää käytäntöjä etsitään. Julkaistut […]\nEsimiehen työkalut koko työyhteisön yhdistävään työkalupakkiin\nMissä meillä on vakuutukset? Mihin sairauspoissaolot pitikään ilmoittaa? Mikä on riskien arviointi? Tarvitaanko tehtävänkuvausta? Koskeeko sisäinen valvonta minuakin? Saako hankintoja suorittaa miten haluaa? Pitääkö lapsivaikutusten arviointi tehdä? Milloin kehityskeskustelut käydään? Miten suorituslisää jaetaan? Kuka tarvitsee aktiivisen tuen mallia? Mikä ihmeen yhteistyötoimikunta? Suurten ikäluokkien jäädessä eläkkeelle tarkoittaa se, että vääjäämättä henkilöstö vaihtuu. Pitkää uraa tehneet työntekijät […]


sasu - Naimisiin.info\nsasu replied to Joutsen's topic in Tekstit, puheet ja muut kirjalliset tuotokset\nsasu replied to jokala's topic in Lait, asetukset ja viralliset asiat\nsasu replied to summerbride's topic in Yleistä kaunistautumisesta häihin ja terveydestä\nsasu replied to nna's topic in Yleistä hääpukeutumisesta\nsasu replied to sarakka's topic in Yleistä sormuksista ja koruista\nsasu replied to a topic in Tekstit, puheet ja muut kirjalliset tuotokset\nEnnen tätä sivustoa en tiennyt koko juhlaohjesäännöstä, mutta mitä enemmän esimerkkejä olen lukenut, sitä varmemmin haluan oman kutsumme liitteeksi sellaisen. Sulho oli samaa mieltä siitä, että ko. sääntö ehkäisee väärinkäsityksiä ja auttaa vieraita asennoitumaan rentoihin juhliin jo etukäteen.\nsasu replied to a topic in Yleistä ruokailusta ja pitopalveluista\nJuuri tuota koristetta minäkin olen käynyt ihailemassa, mutta en tiedä vielä, mihin päädymme. Koristeen täytyy kuitenkin olla hauska. Toisaalta olen harkinnut perinteisen näköistä koristetta tanssivasta hääparista. Meille ei nimittäin tule häätanssia, niin ko. koristeessa olisi juju...\nsasu replied to a topic in Yleistä häävalmisteluista\nsasu replied to nallepuh78's topic in Yleistä häävalmisteluista\nMe emme aio tehdä istumajärjestystä, mutta itsellemme ja lähimmille sukulaisille (vanhemmat, sisarukset) ja avustajillemme aiomme varata pöydät. Muut saavat päättää itse, missä istuvat. Onneksi vieraslistalla ei taida olla sellaisia henkilöitä, jotka eivät tulisi toimeen, niin ei aiheuta päänvaivaa... Tosin tämä suunnitelma saattaa muuttua vielä sen jälkeen, kun olemme käyneet ajan kanssa tutkiskelemassa juhlapaikkaamme...\nsasu replied to Sanjis's topic in Yleistä häävalmisteluista\nVaikka olemme asuneet sulhon kanssa jo vuosia yhdessä, haluan isäni saattavan minut. Hauskaa ottaa häihin jotain todella perinteistä, kun muuten häämme eivät tule olemaan kovinkaan perinteiset.\nsasu replied to sunflow's topic in Yleistä häävalmisteluista\nMeille tulee melkein 5½ vuotta pitkä kihlausaika. Emme kiirehtineet kihloihinkaan, olimme sitä ennen olleet melkein 4 vuotta yhdessä.\nsasu replied to sohvetti's topic in Yleistä hääkeskustelua\nTäältäkin löytyy yksi herkkis. Pelkään todella paljon, että itken koko hääpäivän läpeensä. Pitääkin paremmalla ajalla perehtyä näihin vinkkeihin. Tosin joistakin todella tiukoista paikoista olen selvinnyt ilman suuria kyyneleitä mielialaharjoituksilla, mutta omat häät ovat varmasti vaikeampi haaste. Viinaan tai lääkkeisiin en kuitenkaan aio turvautua. Mielestäni on luonnollista herkistyä tällaisissa tilanteissa, mutta eniten pelkään sitä, ettei se jää muutamiin onnenkyyneliin, vaan avaa hanat kunnolla. Edittiä sen verran, että kaikista vaikein tilanne itselleni on aina se, että näen/kuulen jonkun muun itkevän, oli se sitten onnesta tai surusta. Joten iiiik siinäkin mielessä...


Kahdella ja vähän useammallakin tuolilla istumisesta - Kohtaamiset\nKahdella ja vähän useammallakin tuolilla istumisesta\nBlogit Kohtaamiset 6.10.2010\nViimeaikaiset blogikirjoitukseni näyttävät herättäneen kiivasta keskustelua – puolesta ja vastaan.\nAamulehden toimittaja ja itsenäinen mediakommentaattori Tuomo Björksten ei säästellyt sanojaan syyttäessään minua kahdella tuolilla istumisesta. Hänen mielestään oli journalististen periaatteitten vastaista, että kirjoitin Suomen Kuvalehden verkkosivuilla ilmestyvässä blogissani oman kustantajani ntamon asioista ja kehua retostelin sen vasta esikoisteoksensa julkaissutta kirjailijaa.\nBjörkstenin kanta oli, että minun olisi pitänyt tajuta jääviyteni ja pidättäytyä tekstien julkaisemisesta. Hänen mielestään kirjoitteluni söi sekä omaa että SK:n uskottavuutta puolueettoman ja kriittisen tiedon jakajana.\nVastasin Björkstenille hänen bloginsa kommenttiosastossa (myös toiseen kertaan), ja samoin teki SK:n verkkosivujen sisällöstä vastaava toimituspäällikkö Jyrki Jantunen. Meidän jälkeemme rikkansa rokkaan kantoi ntamon perustaja Leevi Lehto (joka on sekä kustantajani että ystäväni).\nPuolestapuhujiin liittyi myös ystäväni ja kollegani Tero Hannula (ntamon kirjailijoita hänkin), joka tyrmäsi Björkstenin syytökset kohta kohdalta blogissaan. Varsinaisia kommentteja Hannulan tekstiin ei ole ilmaantunut, sen sijaan yksitoista lukijaa on nostanut peukalonsa pystyyn tukensa merkiksi (heidän joukossaan Leevi Lehto ja ntamon kirjailija Erkka Mykkänen muiden pysytellessä nimettöminä).\nMainittujen tekstien lisäksi aihetta on käsitelty ja siitä on keskusteltu myös kriitikkoystäväni Aleksis Salusjärven, kirjailijakollegani Tommi Melenderin ja runoilijaystäväni Jonimatti Joutsijärven blogeissa.\nSiinä koko soppa, ainakin siltä osin kuin siitä on jäänyt jälkiä julkisuuteen, muutamia irrallisia Facebook-päivityksiä lukuun ottamatta.\nEntä mitä ajattelen asiasta itse, kaiken tämän jälkeen? Luettelen kolme pointtia:\n1) Syytös kahdella pallilla istumisesta ei riitä. Voin keksiä koko joukon lisää kytköksiä, jotka tiukasti otettuina tekisivät minusta jäävin kirjoittamaan melkein asiasta kuin asiasta. Olenhan myös kirjallisuuslehti Parnasson toimittaja ja kriitikko ja tunnen henkilökohtaisesti valtavan joukon suomalaisia kirjailijoita, toimittajia, kriitikoita, kustantajia ja muita kulttuurin parissa työskenteleviä.\n2) Ntamon puffaamisesta syntynyt kimmastus on tavallaan ymmärrettävää, mutta perustuu yhtä hyvin kateuteen ja kyynisyyteen kuin aitoon huoleen tasapuolisuudesta. Missä olivat nämä journalistisen integriteetin vaalijat silloin kun esimerkiksi ntamoa ja Janne Kortteisen esikoista koskevat uutiset olivat ilmassa? Eikö lukijoiden oikeus tietää alalla tapahtuvista oikeista asioista paina mitään jalojen periaatteiden rinnalla?\n3) Blogikirjoitukseni ovat olleet täsmälleen linjassa muun toimintani kanssa. Olen monella tavalla kytköksissä toisiin ihmisiin ja instituutiohin, mutta en ole antanut sen häiritä. Päinvastoin olen pitänyt sitä mahdollisuutena, tilaisuutena edesauttaa etenkin itseäni nuorempien ja heidän ideoittensa ja tekojensa esiin pääsemistä. Kaikkeen en tietenkään ehdi ja veny, ja varmasti matkalle on osunut myös ylilyöntejä ja harhaan osumisia. Mutta että ryhtyisin tietoisesti tulpaksi toisten eteen, etenkään siihen vedoten, ettei sellainen ole sopivaa tai että niin ei ole ennenkään tehty – pois se minusta.


Koululiitu-järjestelmän uudelleen arviointi, aloite | Tuusula\nKoululiitu-järjestelmän uudelleen arviointi, aloite\nKati Lepojärvi esitti seuraavan hänen ja Karita Mäensivun allekirjoittaman aloitteen:\n"Tuusulan käyttöönottaman koulumatkojen turvallisuutta arvioivan Koululiitu-systeemin on todettu aiheuttaneen virheellisiä turvallisiksi luokitteluja aiemmin vaaralliseksi luokitelluille kouluteille. Koulukuljetuspäätöksiä on tullut kielteisenä moniin osiin Tuusulaa alueilla, missä kulkee mm. paljon raskasta liikennettä, eikä kevyen liikenteen väyliä ole kattavasti.\nTätä ei voi jättää vain vanhempien harteille."\nKasvatus- ja sivistyslautakunta, 21.9.2021\nTiina Simons, vs. sivistysjohtaja, tiina.simons@tuusula.fi\nTuusulan kunnan sivistyksen toimialueella todettiin tarve koulumatkojen vaarallisten teiden luettelon tarkastamiseen ja päivittämiseen. Vaarallisten teiden luokittelua on tehty aikojen saatossa eri perustein, joten tulevaisuuden suunnittelua ja koulukuljetusten tasapuolista järjestämistä varten tarvitaan reaaliaikainen ohjelma, joka päivittyy säännöllisesti ja tarkastelee Tuusulan kunnan jokaista tieosuutta samoin perustein.\nRamboll Oy:ltä tilattiin selvitys keväällä 2020 koskien Tuusulan kunnan vaarallisten teiden luokittelua ja uusia koulukuljetusperiaatteita. Kasvatus- ja sivistyslautakunta päätti kokouksessaan 16.6.2020 uusista koulukuljetusperiaatteista ja Koululiitu-ohjelman käyttöönotosta 1.8.2021 alkaen.\nKoululiitu-ohjelma toimii laskentakaavalla, joka huomioi seuraavat asiat: tien toiminnallinen luokka, arkipäivän keskivuorokausiliikenne yhteensä / raskas liikenne, nopeusrajoitukset, piennarleveydet, päällystetyn pientareen leveys, tien reunan käyttömahdollisuus, asutus, näkemäprosentti 300 m matkalla, kevyenliikenteen väylät, teiden valaistus ja hoitoluokka, tien päällyste, tien ylitystapa. Ohjelma asettaa tien osat keskinäiseen järjestykseen turvattomuutensa mukaan, jotta koulumatkojen turvallisuuden arviointi on:\ntasapuolinen kaikille oppilaille\neri ikäisten oppilaiden väliset erot huomioitavissa\nOhjelma saa tietonsa tierekisteristä, joka on Väylä-viraston ylläpitämä tietokanta maanteiden ominaisuuksista. Tietokanta päivittyy kerran vuodessa.\nMenetelmässä käytettävä laskentakaava perustuu kolmeen toisiaan täydentävään lähtökohtaan:\nTilastollinen vaarallisuus, eli eri tekijöiden laskennallinen merkitys lasten liikenneonnettomuuksissa\nLasten kokema vaarallisuus eli liikennepsykologien näkemys muuttujien keskinäisistä painoarvoista\nKuntien ja poliisin kokemusperäinen tieto vaarallisuuden arvioinnista\nTuusulassa käytetään koko vuoden talviajan suosituksen mukaista 5 pistettä alhaisempaa raja-arvoa.\nKulkeminen turvatonta tieosaa alle 100 metrin matkan lähimmälle bussipysäkille, pyörätielle tai turvalliselle väylälle ja tien ylittäminen esimerkiksi linja-autopysäkille tai kotiliittymästä tien yli pyörätielle arvioidaan tarvittaessa sivistyksen toimialueen hallinnossa Koululiitu-sovelluksen käyttösuosituksien mukaisesti.\nSivistyksen toimialueen hallinnossa Koululiitu-sovelluksen lisätietoihin perustuen on tarkasteltu uudelleen tiettyjä tieosuuksia saadun palautteen takia. Seuraavat lisäykset täydentävät Koululiidun arviointeja:\nEsi-9.-luokkalaisile vaaralliseksi luokitellut tiet:\n• Ridasjärventie (siltä osin kun nopeusrajoitus on 80 km/h ja kevyenliikenteen väylä puuttuu)\nEsi-6.-luokkalaisille vaaralliseksi luokitellut tiet:\n• Kellokoskentie Linjamäen koululta pohjoiseen/pyörätien päättymisen jälkeen)\n• Linjatie (välillä Vanha Valtatie-Vanha Lahdentie)\n• Rusutjärventie (siltä osin kun kevyenliikenteen väylä puuttuu)\n• Vanha Hämeentie\n• Vanhankylän koulutie\nEsi-4.-luokkalaisille vaaralliseksi luokitellut tiet:\n• Pertuntie (siltä osin kun kevytliikenteen väylä puuttuu)\nEsi-2.-luokkalaisille vaaralliseksi luokitellut tiet:\n• Vanhan Valtatien ylitys Kirvesmiehentien kohdalta\nKellokosken alueen vaarallisten teiden luokitusten osalta on tarkistettu myös Mäntsälän käyttämät vaarallisten teiden luokitukset, koska Kellokosken koululle tulee vuosiluokille 7-9 mäntsäläläisiä oppilaita. Tien vaarallisuusluokitus Linjatiellä välillä Vanha Valtatie/Ohkolantie-Vanha Lahdentie/moottoritieE75 on sekä Tuusulassa että Mäntsälässä samanlainen. Mäntsälän kunta käyttää myös Koululiitu-ohjelmaa pohjana vaarallisten teiden luokittelussa.\nRehtori tekee kuljetuspäätökset lautakunnan vahvistamien kuljetusperiaatteiden mukaisesti. Rehtorin kuljetuspäätöksestä on valitusoikeus hallinto-oikeuteen 30 päivän kuluessa päätöksen tiedoksisaannista.\nVain yhdestä keväällä 2021 tehdystä kuljetuspäätöksestä on tehty oikaisuvaatimus, Oikaisuvaatimus koski Kellokosken yläkoulun oppilaan kuljetuspäätöstä ja Linjatien vaarallisuutta. Sivistyksen toimialue totesi lausuntonaan hallinto-oikeudelle Linjatien vaarallisuudesta seuraavasti:\n“Linjatien (välillä Vanha Valtatie - Vanha Lahdentie) vaarallisuusluokitus on määritelty vuosiluokille 1-6. Mäntsälän kunnan vaarallisuusluokitus kyseiselle tieosuudelle on saamamme tiedon mukaan sama. Tien vaarallisuuden arviointiin vaikuttaa tien hyvä näkyvyys (tie on suora), alhainen nopeusrajoitus (50km/h) ja tien hyvä kunto. Osa yläkoululaisista saa koulukuljetusetuuden matkan perusteella, kun koulumatkan pituus on yli 5 kilometriä.” Hallinto-oikeuden päätöstä oikaisuvaatimuksen johdosta ei ole vielä saatu.\nSivistyksen toimialue toteaa, että jos oppilaan koulumatka on vaarallinen matkan pituudesta riippumatta, vaarallisten teiden määrittelyssä käytetään edelleen apuna Koululiitu-sovellusta lautakunnan päätöksen mukaisesti. Koululiitu-sovelluksesta saadaan ajantasaiset tiedot teiden ominaisuuksista ja kuljetuspäätökset voidaan tehdä yhdenvertaisin perustein. Koululiitu-sovellusta hyödynnetään kuljetuspäätöksissä 1.8.2021 lähtien, ja kesken lukuvuoden tehtäviä kuljetusperiaatteiden muutoksia ei pidetä oppilaiden yhdenvertaisen kohtelun vuoksi kannatettavana. Koululiitu-sovelluksen käyttöönotto on vielä uusi asia, joten pitemmän kokemuksen saaminen sovelluksen hyödyntämisestä koulukuljetuspäätösten tekemisessä on tarpeen.\nTieosuuksien uudelleentarkastelua tehdään sivistyksen toimialueen hallinnossa huoltajien pyynnöstä Koululiidun arviointeihin ja lisätietoihin perustuen.\nKoulukuljetusperiaatteet ja koulukuljetuksia koskevat tiedot on koottu koulukuljetusoppaaseen. Koulukuljetusoppaassa on myös linkki Koululiitu-karttaan. Koulukuljetusopas on luettavissa kunnan www-sivuilla › Varhaiskasvatus ja koulutus › Perusopetus › Perusopetuksessa › Koulukuljetukset. Sivuilta on myös luettavissa tehdyt täydennykset Koululiidun arviointeihin.\nKoulukuljetusopas sekä täydennykset Koululiidun arviointeihin ovat liitteenä.\nhyväksyä esitetyn selvityksen aloitteen johdosta ja\nehdottaa kunnanhallitukselle ja edelleen valtuustolle, että VALTUUSTO päättää katsoa Kati Lepojärven ja Karita Mäensivun esittämän aloitteen 8.2.2021 § 21 tulleen käsitellyksi.\nLautakunta päätti lisäksi ottaa käsittelyyn lokakuussa pykäläasiana Koulukuljetusoppaan päivityksen ja kuljetusperiaatteet.\nPuheenjohtajan avattua asiasta keskustelun Tuija Reinikainen ehdotti Ari Nymanin kannattamana, että lisätään päätösehdotukseen lautakunnan päättämä kohta, että lautakunta ottaa käsittelyyn lokakuussa pykäläasiana Koulukuljetusoppaan päivityksen ja kuljetusperiaatteet.\nPuheenjohtaja totesi, että koska oli tehty kannatettu muutosesitys, asia on ratkaistava äänestämällä. Kunnanhallitus hyväksyi puheenjohtajan äänestysesityksen, että ne, jotka kannattavat pohjaehdotusta äänestävät "jaa" ja ne, jotka kannattavat Tuija Reinikaisen tekemää muutosehdotusta äänestävät "ei".\nSuoritetussa äänestyksessä annettiin 5 "jaa" ääni (Outi Huusko, Kalle Ikkelä, Ulla Rosenqvist, Kim Kiuru, Lilli Salmi 6 "ei" ääntä (Tuija Reinikainen, Aila Koivunen, Jari Immonen, Ari Koponen, Ari Nyman, Raimo Stenvall), ) ja 2 "tyhjä" (Kati Lepojärvi, Riitta Sedig).\nÄänin 6 - 5 kunnanhallitus päätti, että päätösehdotukseksi tuli kannatettu muutosehdotus.\nkatsoa Kati Lepojärven ja Karita Mäensivun esittämän aloitteen 8.2.2021 § 21 tulleen käsitellyksi.\ntodeta, että lautakunta ottaa käsittelyyn lokakuussa pykäläasiana Koulukuljetusoppaan päivityksen ja kuljetusperiaatteet.\nKoulukuljetusopas 1.8.2021 alkaen, khall 27.9.2021.pdf (pdf, 891 kt)\nKunnan tekemät lisäykset Koululiidun arviointiin, khall 27.9.2021.pdf (pdf, 388 kt)\nKuuntele Koulukuljetusopas 1.8.2021 alkaen, khall 27.9.2021.pdf\nKuuntele Kunnan tekemät lisäykset Koululiidun arviointiin, khall 27.9.2021.pdf


Juhasuomela.com Sun Power\nAurinkopaneelille pitäisi kuorma vaihdella auringonvalon mukaan, jolloin saadaan paneelia kuormitettua ominaisjännitteellä niin, että paneelista saadaan maksimiteho.\nJos 100W paneelin vastuskuorma on mitoitettu täyden auringon säteilyn mukaan,esim 3.3 Ohm, romahtaa jännite tällä kuormalla heti jos on taivaalla vähänkin utua.\nEsim. 100W paneelin maksimiteho on ilmoitettu 18.2V 5.5A\nErilaisia vastuksia ja jokin relehässäkkä niitä kytkemään niitä olisi yksi, mutta se on liian monimutkainen ja siksi huono ratkaisu.\nTuli mieleen, että jos teen kokeeksi kasasta diodeja sarjakytkennän niin, että kynnysjännite olisi 12Voltin paneelille 18 Volttia.\n100kpl 10A diodeja maksaa EBay:ssä13EUR...\nTinattu 10A Diodit sarjaan.\nNäppituntumalta nämä Ebayn 10A diodit ovat 3A Diodeja; -sormi palaa jo 4A virralla, mutta käy hyvin testaukseen, kun vesi niitä jäähdyttää. Diodien päälle suihkutettu kaksi kerrosta maalia, jolloin vältetään sähkökemialliset reaktiot testin ajaksi.\nKastelukannuun laitettu 4 litraa 23 asteista vettä, jonne diodit upotettiin. Aurinkopaneeleilta tulevat kaapelit kytkettiin V-A-W-kWh mittareille, jolloin tehoa ja jännitettä voi seurailla samanaikaisesti auringon paisteen vaihdellessa.\nTestitulokset ja yhteenveto\n4-litran vesimäärä lämpeni 43 asteeseen. Tehoa meni diodeille 0,19kWh 2-tunnin aikana, jolloin aurinko välillä paistoi, välillä ei. Diodien kynnysjännite hieman vaihtelee (-2mV/C) lämpötilan mukaan.\nJännite ja tehovaihtelut 2-tunnin aikana:\nJännite V Teho W\nAurinko olisi saanut paistaa kirkaammin, jolloin olisi päässyt kuormittamaan koko 300W paneeliteholla. Sähköttömään mökkikäyttöön diodella tehty vakiojännitekuorma on toimiva idea. Ainoa mitä vielä täytyy kehittää on diodien asennus esimerkisi kupariputken sisään, jolloin sähkökemialliset reaktiot vedessä saadaan poistettua.


Tämän Päivän Ilmaiskierrokset Kokea - Nettikasinot ilman Rekisteröitymistä\nUudet nettikasinot: Missä minun pitäisi pelata? Tutkimusosasto ja toimitushenkilöstö päivittävät jatkuvasti uusien kasinoiden luetteloita, jotta voimme antaa sinulle täydellisen, yksityiskohtaisen ja ajantasaisen luettelon uusimmista nettikasinoista, jotka ovat avanneet viimeisen 12 kuukauden aikana. Tässä on tarkistuslista keskeisistä aloista, jotka on täytettävä Tämän Päivän Ilmaiskierrokset asianmukaisesti: Lisenssi: Sinun tulisi aina harkita vain uusia nettikasinoita, jotka ovat saaneet todellisen pelilisenssin toimiakseen sen jälkeen, kun olet läpäisyt tiukat turvallisuustestit.\nKasinopelien osalta Mercury on hitaasti mutta varmasti mukauttanut suosittua kolikkopelitarjontaansa yhteensopivuuteen iGaming-alustojen kanssa. Näissä kasinopeleissä on virheetön HD-grafiikka, ja ne kaikki perustuvat uusimpaan Tämän Päivän Ilmaiskierrokset Flash- ja HTML5-teknologiaan. Joten jos pelaat yhtä Merkurin kasinopeleistä verkossa tietokoneellasi, iOS:lläsi tai Android-laitteellasi, saat saman kasinokokemuksen kuin pelikirjastossa Jotkut tämän kasinon suosituimmista kolikkopeleistä\nJos olet nettikasinoharrastaja, olet todella innoissasi siitä, että Playtechin kaltainen kasinoammattilainen pyörittää tänään uusia kasinoita. Jännitys on ymmärrettävää: uudet kasinot tarkoittavat uusia tapahtumapaikkoja, uusia pelejä, tarjouksia ja tietenkin innovaatioita. Jos esimerkiksi pelasit playtech-pohjainen kasino, joka julkaistiin vuonna 2012, olet erittäin utelias vierailemaan uudella Playtech-kasinolla, koska se tarjoaa rajattomat mahdollisuudet pelikokemukseesi. Lue lisää mielenkiintoisia yksityiskohtia nyt: ilmaiskierrokset 2021 ilman talletusta.


NIVEAN MISELLIVEDET + ARVONTA - STAY FRESH\nIhonpuhdistus on mulle kauneudenhoidossa se yksi tärkeimmistä jutuista, joista en mielelläni jousta - koska kaikki alkaa aina sieltä puhdistuksesta. Siksi musta onkin ihan huippua olla mukana NIVEAn kanssa yhteistyössä tässä kampanjassa!\nKuten sanottu, puhdistus on koko jutun juju, jotta iho säilyy kauniina ja hyvänä. Jos sen tekee hutaisten vähän sinne päin, niin välttämättä voiteet ja seerumit ei toimi niin hyvin, kuin ne voisi ja niiden pitäisi - oli hintaluokka sitten ihan mitä vaan. Ja luonnollisesti sellaisen hutaisun jäljiltä myös epäpuhtaudet astuu kuvaan helpommin. Mun päähän on ainakin myös niin juurtunut ajatus, että älä koskaan nuku meikit kasvoilla.\nJa sitten vielä selvennys tähän asiaan, että kirjaimellisesti ihonpuhdistus eikä vain meikinpuhdistus, koska iho olisi hyvä puhdistaa aina vaikkei meikkaisikaan, sillä kyllä sinne meikkaamattomallekin iholle päätyy jos jonkinlaista putsattavaa päivän aikana.\nJoten tiivistettynä puhdistus, puhdistus, puhdistus.\nSain NIVEAlta kokeiluun uudet Micellar Water -puhdistusvedet eri ihotyypeille. Onko misellivesi jo ihan tuttu juttu? Jos ei, niin se tarkoittaa uutta miselliteknologiaa, jossa selkokielellä sanottuna pienen pienet misellipallerot vetää likaa puoleensa magneetinlailla, lukitsee itseensä ja vie mukanaan pois iholta, jonka tuloksena on puhdas ja raikas iho nopeasti ja kätevästi. Sen lisäksi NIVEAn puhdistusvesissä on mukana kosteuttavia ominaisuuksia, joten tuotteet ei kuivata ihoa. Kaikki nämä sopii luultavasti myös tuoksuherkille, sillä juurikaan tuoksua ei ole.\nNIVEA Gentle Caring Micellar Water on suunniteltu erityisesti kuivalle iholle ja puhdistusveteen onkin lisätty myös manteliöljyä, jonka ansiosta iho pysyy vieläkin paremmin kosteutettuna ja pehmeänä. Tää on se ykkösvalinta tällä kylmällä kuivattavalla talvisäällä ihan jokaiselle, erityisesti meille luonnostaan kuivaihoisille.\nNIVEA Refreshing Micellar Water sopii normaalille iholle ja toimii hyvänä perusvaihtoehtona. Tähän puhdistusveteen on lisätty vaikuttamaan myös E -vitamiinia, joka on tärkeä ihon uusiutumisen ja raikkaana pysymisen kannalta.\nNIVEA Sensitive Micellar Water on suunniteltu herkälle ja jopa erityisherkälle iholle, sillä tästä löytyy ihon normaalia kosteustasapainoa tukevaa ja ihon kovaakin punoitusta rauhoittavia raaka-aineita. Sopii myös akneen taipuvalle iholle.\nKäytännössä siis kaadat misellivettä vanulappuun ja pyyhit kasvosi puhtaiksi, ei huuhdella pois eikä tarvita välttämättä erikseen kasvovettä, vaan yksi tuote hoitaa koko puhdistuksen. Nämä tuotteet on edullisia (200ml 5,30€, 400ml 7,25€) mutta toimivia. Kosmetologina voin kertoa, että tiedän, ettei se hintataso välttämättä kerro kaikkea, sillä meidän ihot on niin erilaisia ja reagoi eri tavalla, niin pitää vain löytää ne omalle iholle toimivat jutut. Edullinen voi siis toimia yhtä hyvin ellei paremminkin kuin kalliit tuotteet.\nMulla on aiemminkin ollut käytössä monia misellivesiä ja oon niistä tykännyt ja niin myös näistä NIVEAn uutukaisista, joten nämä pääsee heti ahkeraan käyttöön. Ihan ehdoton lisäys treenikassiinkin, maailman kätevin!\nJa koska tietenkään se puhdistus ei yksinään riitä, niin puhdistus, kuorinta ja kosteutus - siinä kolme perusasiaa joilla pääsee jo tosi pitkälle. Sain testiin myös NIVEA'n Refining Scrub -kuorintavoiteen ja NIVEAn Cellular Perfect Skin -ihonhoitosarjaan kuuluvat yöseerumin, päivävoiteen ja silmänympärysvoiteen, jossa on kevyt valokynäefekti. Musta taisi itseasiassa tulla tuon silmänympärysvoiteen fani, sillä se on oikeasti ihan loistava - se aavistuksen sävyttää tummaa silmänympärystä ja tuo sinne valoa, joten koko ilme näyttää heti silminnähden kirkkaammalta ja terveemmältä.\nKaikki tuotteet on tosi miellyttävän tuntuisia, nopeasti imeytyviä ja jättää ihon hyvinvoivan näköiseksi ja tuntuiseksi. Tykkään niiden NIVEA'lle ominaisesta tuoksusta, siinä on jotain niin tuttua, kotoisaa ja rehellistä, tulee itseasiassa äiti mieleen!\nMulla on myös jotain kivaa teille, nimittäin pientä arvontaa josta voit voittaa NIVEAn 60€ arvoisen tuotepaketin (sis. NIVEA Micellar Water Gentle Caring -puhdistusveden, NIVEA Cellular Perfect Skin -ihonhoitopaketin, NIVEA Soft -kosteusvoiteen ja NIVEA Protect & Care deo roll onin) itselleen! Osallistua voit kertomalla mikä näistä kolmesta NIVEAn Micellar Water -puhdistusvedestä olisi sun iholle sopivin ja jättämällä kommenttiin mukaan sähköpostiosoitteesi. Arvonta päättyy 5.3.2017 ja tarkemmat säännöt löydät täältä.\n108 comments Filed under: Co-creation, FRESH BEAUTY, ihonhoito, kauneus\nsinii 11.1.2017 10.24\nIhania tuotteita! Paras omalle iholle olisi luultavasti tuo sensitive :)\nAnonyymi 11.1.2017 10.50\nOmalle iholleni sopisi parhaiten tuo Normal :)\nSuvilainen 11.1.2017 11.04\nNormaalille iholle sopiva.\nAnonyymi 11.1.2017 11.27\nNIVEA Refreshing Micellar Water tuntuisi olevan minulle sopiva.\nAnonyymi 11.1.2017 11.28\nNivea Gentle caring Micellar\nSonja 11.1.2017 11.53\nNormaalille iholle soveltuva. :) Mä just eilen nappasin eilen purkin kyseistä misellivettä cittarin hyllystä, sillä se oli neljällä eurolla tarjouksessa ja yllätyin jo ekan käyttökerran jälkeen, miten ihanan tuntuseks se jätti ihon. Kiva lukee siis myös sun positiivisia kokemuksia näistä! :)\nAnonyymi 11.1.2017 12.08\nPure & natural:)\nAnonyymi 11.1.2017 12.13\nPure & natural :) paulina.oittinen(at)hotmail.com\nAnonyymi 11.1.2017 12.21\nMulle sopisi parhaiten Gentle Caring Micellar Water Dry Skin, varsinkin näin talvena iho tarvii huolellista hoitoa ja kosteutusta. Ihollani on myös valitettavasti taipumusta couperosaan, jonka vuoksi ihon hoitaminen on erittäin tärkeää.\nHarriet Gripenberg 11.1.2017 12.24\nEhdottomasti tuo sensitive versio!\niituliina 11.1.2017 12.26\nTuo viimeisin esitelty, herkälle iholle tarkoitettu voisi toimia omille kasvoilleni parhaiten!\nklaara 11.1.2017 12.30\nParhaiten iholleni sopisi varmasti Gentle Caring Micellar Water, sillä ihoni on todella kuiva varsinkin näin talvisaikaan.\nAnonyymi 11.1.2017 13.04\nPure&natural misellivesi tällähetkellä käytössä,ihan loistava!\nAnonyymi 11.1.2017 13.23\nEhdottomasti kuivan ihon tuote :) kissankarva85(at)gmail.com\nHanne 11.1.2017 13.31\nNivea Refreching Micellar Water eli se normaalille iholle sopiva!\nTeija Hämäläinen 11.1.2017 14.00\nNormal olisi minulle paras vaihtoehto.\nAnnica 11.1.2017 15.13\nGentle Caring Micellar Water olisi varmasti paras vaihtoehto! annica.weissman@hotmail.com\nRonja 11.1.2017 15.32\nMulle sopisi varmaan parhaiten tuo herkälle iholle suunniteltu tuote, sillä kärsin atopiasta ja varsinkin näin talvella kasvojeni iho on todella herkkä!\nAnonyymi 11.1.2017 15.39\nGentle Caring Micellar Water sopisi parhaiten, koska minulla on kuiva iho varsinkin näin talvisin.\nAnonyymi 11.1.2017 16.11\nIhania tuotteita! Itselläni on äärimmäisen herkkä iho ja hyviä iholleni sopivia tuotteita tuntuu olevan kovin niukasti.Tuo Pure & Natural kuulostaisi sopivalta tuotteelta minulle ja lähtee varmasti testaukseen.\nKatri 11.1.2017 16.13\nGentle Caring Micellar Water olisi varmasti mun juttu! Varsinkin nyt talvella, kun pieni extra-kosteutus ei ole yhtään pahaksi. ;--)\nTiia 11.1.2017 16.48\nKivan oloisia tuotteita nämä kaikki! Mulle sopivin vaihtoehto olisi varmaankin tuo kuivalle iholle suunnattu misellivesi :)\nAnonyymi 11.1.2017 16.50\nNIVEA Pure & Natural Micellar Water\ntiuhti 11.1.2017 17.10\npure & natural :)\nEmilia 11.1.2017 17.15\nMulle sopisi tuo herkälle iholle tarkoitettu tuote! :)\nJeannays 11.1.2017 17.18\nNormaalille iholle sopiva! :')\nNoora Inkiläinen 11.1.2017 17.19\nMulle tuo refreshing ois varmaan parhain! Jos ei tästä arvonnasta tuu voittoa niin lähtee kyllä ehdottomasti testaukseen. Haluaisin ruveta hoitamaan mun ihoa paremmin :)\neLiina 11.1.2017 19.13\nPure & Natural Micellar Water sopisi iholleni parhaiten! :)\nKatariina 11.1.2017 19.14\nHyvin toteutettu postaus! :-) Itselle sopisi parhaiten tuo normaalille iholle tarkoitettu!\nMarja-Liisa 11.1.2017 19.35\nNivea Gentle caring Micellar!\nEmma 11.1.2017 19.42\nRefresing Micellar Water olisi itselleni kyllä paras vaihtoehto :)\nHeini 11.1.2017 20.24\nNyt talven kuivattamalle iholle paras olisi tuo gentle caring -vesi! :) kokkonen.heini(at)gmail.com\nNina 11.1.2017 20.37\nKuivalle iholle sopiva:) Oma iho on niin rutikuiva näin talvella että ihan sattuu\nMirja Hietanen 11.1.2017 20.47\nSOPII MINUN IHOLLENI, JOKA ON HYVIN HERKKÄ.\nAnonyymi 11.1.2017 20.52\nGentle Caring Micellar Water sopisi mainiosti minun naamalleni, etenkin näin talvella... :)\nAliisa M. 11.1.2017 20.58\nRefreshing Micellar Water vaikuttaa sopivimmalta :)\nVenla 11.1.2017 21.10\nNivea Gentle Caring Micellar Water varmaan sopisi mun kuivalle iholle parhaiten :>\nRoxy // Cinderella Days ❀ 11.1.2017 21.14\nGenle Caring Micellar water olisi varmasti minulle :) On aika yleistä että täällä pohjoisessa on vähän kuivempi iho talven aikaan. Kiva arvonta!\nAnonyymi 11.1.2017 21.15\nSopivin olis varmaankin tuo sensitive :)\nAnonyymi 11.1.2017 21.16\nKuivan ihon misellivesi sopis parhaiten!\nouti 11.1.2017 21.16\nKuivalle iholle ☺☺\nsikurina 11.1.2017 21.32\nGentle Caring Micellar Water olisi sopiva minulle.\njenni 11.1.2017 21.38\nehdottomasti kuivalle iholle sopiva! mun iho on tällä hetkellä ihan korppua vaikka rasvaan sitä aamuin illoin... ehkä tilanne olisi parempi jos myös kasvojen puhdistuksessa olisi jo kosteuttava vaikutus! :)\nAnonyymi 11.1.2017 21.40\nNIVEA Pure & Natural Micellar Water olisi omalle iholle kaikkein paras! Nämä uudet Nivean tuotteet vaikuttavat tosi mielenkiintoisilta :) wiskram(at)luukku.com\nMarianna 11.1.2017 22.22\nMun iholle sopisi NIVEA Refreshing Micellar Water, koska mulla ei oo erityisen kuiva, eikä myöskään herkkä iho! :) Vaikuttaa kyllä hyviltä tuotteilta tämän postauksen perusteella!\nAnonyymi 11.1.2017 23.03\nNIVEA Refreshing Micellar Water.\nPiiuli 11.1.2017 23.09\nPure & Natural, koska ihoni on akneen taipuvainen.\nAnonyymi 11.1.2017 23.11\nEhdottomasti nyt talviaikaan ihoni kaipaisi Gentle Caring Micellar Wateria!\nNoora 11.1.2017 23.35\nluulempa, että kaupasta mukaan nappaisin tuon sensitive version. misellivedet on iteltä jääny ihan kokonaan unholaan, joten ois huippua päästä niitä testaamaan :-)\nannikajokinen 12.1.2017 2.23\nNIVEA Sensitive Micellar Water olisi itselleni hyvä :)\nNiina 12.1.2017 8.07\nanna s. 12.1.2017 12.14\nMilla 12.1.2017 12.25\nSensitive omalle iholle sopivin :)\nHilda Hissu 12.1.2017 12.59\nae 12.1.2017 13.17\nVarmastikin Refreshing Micellar Water. Tulin kokeilleeksi misellivettä ensimmäisen kerran vasta kuukausi sitten ja olin kyllä todella positiivisesti yllättynyt. :)\nAnonyymi 12.1.2017 13.17\nKyllä se toi sensitive ois mun iholle paras!\nAnonyymi 12.1.2017 15.45\nKuivalle iholle tarkoitettu misellivesi olisi näin pakkasella tarpeelliisin :) sartsa48(at)luukku.com\nInka P. 12.1.2017 17.14\nRefreshing Micellar Water sopis varmastikkin mulle :-) ois ihana päästä testaamaan!\nOona H 12.1.2017 17.47\nNIVEA Gentle Caring Micellar Water :-)\nwilma 12.1.2017 18.04\nMulle sopivin tuote olisi aika varmasti Sensitive Micellar Water :-)\nAnonyymi 12.1.2017 19.11\nAnonyymi 12.1.2017 20.24\nMinulle sopiva olisi normal skin.\nJenna 12.1.2017 21.09\nHerkälle iholle sopiva tuote olisi minulle paras vaihtoehto.\nJenni/Jenni's lullaby 12.1.2017 21.12\nNormaalille iholle ois mulle hyvä :) Itse oon käyttänyt ihon puhdistukseen jo monta vuotta Nivean tuotteita. Ne on just hyviä! :)\nAnniina 12.1.2017 21.39\nVarmaan toi Sensitive Micellar Water olis kaikkein toimivin tähän mun sekaihoon, joka tykkää pukata noita finnejä syystä jos toisestakin...\nPilvi 12.1.2017 22.32\nMulle sopisi varmaan parhaiten toi gentle caring -vesi! Mun kasvot on varsinkin näin talviaikaan tosi kuivat buu :(\nAnonyymi 12.1.2017 22.38\nUskoisin että NIVEA Sensitive Micellar Water olisi oiva herkälle iholleni.\nNelli 12.1.2017 23.09\nSensitive micellar water olis mun valinta :)\nNelli 12.1.2017 23.10\nAiniin ja sähköposti nellii_93@hotmail.com\nAnonyymi 13.1.2017 9.43\nNIVEA Gentle Caring Micellar Water sopisi parhaiten mun kuivalle iholle :)\nmaisamiisa 13.1.2017 9.52\nAinakin näin talviaikaan tuo gentle caring kuulostaisi sopivimmalta.\nAnonyymi 13.1.2017 10.04\nsinitu 13.1.2017 11.44\nSensitive sopisi parhaiten :)\nSanna 13.1.2017 12.24\nSensitive tällaiselle sekaiholle.\nTiinaS 13.1.2017 13.58\nSanni Miettinen 13.1.2017 16.35\nNIVEA Sensitive Micellar Water tää olis sopivin mun iholle, sillä mun iho punoittaa usein ja olen alkanut epäillä että se olisi herkkä!\nOhos, s-postiin tuli pikku virhe, sanniijuliaa@gmail.com !:D\nTuuli 13.1.2017 18.41\nGentle Caring Micellar Water olisi luultavasti itselleni paras vaihtoehto, etenkin juuri tähän talviaikaan kun iho kuivuu herkästi! :)\nNenna 13.1.2017 23.19\nSensitive kuulostaa parhaalta minun iholleni :) Herkkäihoinen kun olen.\nKatri 14.1.2017 1.27\nLuulisin mulle sopivan parhaiten tuo Sensitive Micellar Water :)\nAnonyymi 14.1.2017 3.37\nEhdottomasti tuo Gentle Caring Micellar Water Dry Skin, koska talvi jättää jälkensä myös kasvoihin ! tiiakemppi ( at ) hotmail.com\nMINI 14.1.2017 8.19\nGentle Caring Micellar Water olisi varmasti juuri nyt se paras vaihtoehto.\nAnonyymi 14.1.2017 12.02\nAnonyymi 14.1.2017 16.11\nSensitive varmaankin :) komupiia87@gmail.com\napple 14.1.2017 18.50\nKuivalle iholle sopiva kasvovesi olisi nappivalinta varsinkin nyt talvella, kun iho tuntuu olevan ihan rutikuiva.\nAnonyymi 14.1.2017 19.54\nNormaalin ihon misellivesi olisi minulle sopivin!\nElise H. 14.1.2017 20.45\nNivea Refreshing Micellar Water eli normaalin ihon tuote olisi minulle sopiva :)\nAnonyymi 15.1.2017 4.35\nveikkaan että noista kolmesta mulle sopis parhaiten toi kuivalle iholle suunnattu :-)\nHenna73 15.1.2017 16.37\nNIVEA Sensitive Micellar Water on sopivin\nTerhi J. 15.1.2017 21.21\nNIVEA Daily Essentials 3-in-1 Refreshing Micellar Water olisi minulle sopivin. texas-86 (at) hotmail.com\nAnonyymi 15.1.2017 23.02\nNIVEA Refreshing Micellar Water on minulle sopivin! sannituomola@hotmail.com\nKatja 17.1.2017 19.30\nToi NIVEA Gentle Caring Micellar Water olis varmaan mulle paras, mun iho taitaa olla sekaiho-tyyppiä. Oon nyt vasta alkanu kiinnostua enemmän tästä ihonhoidosta, kun tän talven pakkaset on kyllä tehny pahaa jälkeä ennestään kuivalle iholle... pitääpä ottaa näistä asioista enemmän selvää :)\nAnonyymi 18.1.2017 11.42\nNIVEA Gentle Caring Micellar Water kuulostaa minun tuotteelle. Kuiva ja todella herkkäiho kun on meikäläisellä :)\nSonja 19.1.2017 22.35\nviiviK 19.1.2017 23.22\nGentle caring koska omaan kuivan ihon varsinkin näin talvisin!n Mukana ollaan :)\nAnonyymi 20.1.2017 9.51\nVarmaankin se olisi tuo normaalille iholle tarkoitettu :)\nAnonyymi 27.1.2017 12.58\nNIVEA Gentle Caring Micellar Water ois mulle varmasti oikee valinta, kun olen herkkä ihoinen :)\nJenna Susanna 28.1.2017 15.30\nVarmaan tuo herkälle iholle oleva vaihtoehto sopisi parhaiten mun iholle. :) jennasusanna96@gmail.com\nHelena 28.1.2017 15.51\nNIVEA Sensitive Micellar Water olisi mun iholle sopivin! :)\nNeea Åkerfelt 30.1.2017 18.58\nherkälle iholle tarkoitettu micellar vesi olisi varmasti sopivin vaihtoehto :)\nIda 6.2.2017 20.48\nHerkälle tai kuivalle iholle tarkoitettu micellar vesi olisi minulle sopivin vaihtoehuomenna\nPälvi 11.2.2017 14.30\nSensitive Micellar Walter! :)\nAnonyymi 17.2.2017 16.12\nIhana arvonta! Minun valintani olisi Sensitive :)\nMilla K 26.2.2017 18.51\nGentle Care sopisi varmaan parhaiten kuivalle ja välillä atooppiselle iholleni! :)\nAnonyymi 28.2.2017 10.16\nAnonyymi 5.3.2017 10.09\nSensitive olis mun ihon valinta :)\nHeidi 5.3.2017 21.28\nSensitive kuulostaa hyvälle! Nivealla on kyllä yksi parhaista markettimerkeistä :)\nMarianne 6.3.2017 10.02\nARVONTA ON PÄÄTTYNYT JA VOITTO OSUI NENNALLE (minuhno@gmail.com)! ONNEKSI OLKOON! :) VOITTAJALLE ON LÄHETETTY SÄHKÖPOSTIA!


1. Vaikutelmiani parantamisesta ja parantumisesta, 1.- 213. + hakemisto ja 100 kohdan kokoelmat: Ohjeita "jos kesällä huono tai kumma olo" (yli 70 ohjetta kesän ongelmakohtiin)\nA11. (Auringonpuolella asuessa on tärkeää tuulettaa koko asunto huolella viileän aikaan yöllä ja aamulla. Verhot ikkunan edessä vähentävät huoneen kuumenemista, mutta silloin kun huoneessa on joku, kannattaa usein verhoja pitää jostakin kohden raollaan tai osin auki, jotta näkee vehreää ulkona, etenkin kai puita, jota opettavat säiden kanssa elämistä, ja jotakin elämääkin, jottei ole kuin purkissa ja paistu. Auringonluopeisella ikkunalaudalla on paahde, kovin kuumaa ilmaa, joten ikkunaa ei kannata pitää auki silloin, kun aurinko paistaa kohtalaisen suoraan ikkunaan. Asunto on hyvä jakaa osiin sen mukaan, minne paistaa aurinko ja minne ei,sillä aurinkoiset ovat kuumenevat mutta ovi tai esim. kassi ym esteitä lattialla estää viileän ilman virtaamisen sinne, missä se kuumenisi. Ja kun aurinko vaihtaa paikkaa, niin tuuletetaan niitä huoneita, joihin ei enää niin paista. Kuumassa huoneessa ihan vain hellevaatteet ja jos tulee liian kuuma, niin ulos viileään varjoon tai viileään suihkuun tai uimaan. Kuumassa on varottava erityisesti, ettei syö yhtään mitään sellaista, mikä on liian tuhtia, eikä liikaa kevyttäkään, esim. tomaattia tai hedelmää muttei tavallisia ruokia, ja tuhdimpi ateria sitten, kun on jo illalla asuntokin viilennyt. Usein suomalaiset osaavat, kenties saunan tuoman kokemuksen avulla, helteenkin hyvin, mutteivät ne, jotka ottavat paljon mallia lämpimistä tai kuumista maista. Kuivan ilman kosteuttaa iso vesiastia tuuletusikkunan alla .\nA24. Jos joskus varjossa on kestämättömän kuuma, niin viileään seinään nojaaminen tai jalkojen suihkuttaminen viileällä vedellä voi viilentääkehoa. Suomessa jos kuulostelee maiseman tuntua lämpötilan sävyjen osalta, niin siinä on jossakin myös viileä kalskahdus. Jos pitää seuraa tuolle viileälle maisemassa kehollaan muttei lämpimälle, niin se viilentää kehoa ja huojentaa oloa.\nA25. Tropiikin ihmiset vaikuttavat liian kömpelöiltä, jotta heidän lämmönsäätelynsä toimisi hyvin. Kehon hienomotoriikka saa lämmönsäätelykyvyn toimimaan hyvin, tuo kosketuksen omiin lämmönsäätelytaitoihin. Hienomotoriikan löytää, kun kuuntelee päivittäin edes vähän musiikkia, josta pitää, ja lukee yleissivistävää kirjallisuutta.\nC29. Jos kesällä on apaattinen olo, niin se tarkoittaa, että olet ollut liiaksi sisätiloissa. Täytyisi lähteä ulos, missä on vehreää ja kesäistä ja viettää paljon isompi osa ajastaan vastedes ulkona, missä on vehreää ja linnunlaulua, sää ym kesään kuuluvaa.\nPerusohje on, ettei kuumalla saisi syödä ainakaan varsinaista ateriaa vaan vain tomaattia, salaattia ym ihan kevyttä. Mutta toisaalta jos hellettä kestää koko päivän ja ateria-aika on jo ohitse, niin tavallaan olisi hyvä jotakin syödä. Silloin pitää kuulostella oloaan, että miten tuhtia ruokaa, syödä vihanneksiakin ja etenkin kuulostella oloaan syödessä, jotta tulee vain tavanomainen olo ateriasta eikä yhtään huono, liian kuuma, vellova tms ja lopettaa heti ateria, jos sellaien olo uhkaa tulla. Olennaista olisi, ettei ruuan jälkeen joudu olemaan auringissa tai isommassa helteessä vaan saisi olla sisätiloissa viileässä varjossa tms. Ruuan jälkeen ei saa mennä uimaan ennen kuin ruoka on sulanut ja kesällä se voi kestää paljon tavallista kauemmin, mutta jos on varovainen, niin kahlaaminenkin viilentää oloa jonkin verran. Suihkussakaan ei pitäisi käydä kuin varovasti, jos on kuuma ja syönyt ja keho kuuma mutta suihkuvesi viileää.\n6.6.2018 Luulen, että jos on kesällä ulkomaalaiselle päivänvalon aika päivästä liian pitkä, niin silmälaput eivät kai auta yhtä paljon kuin pimennysverho ja ovi toiseen ei-pimennettyyn huoneeseen vähän auki tai pimennysverhon toisesta reunasta hiukan valoa pilkottaa, ja nukkumaan/lepäämään kasvot seinään päin ja peitto pään yli kuin hupuksi tai muuriksi varjostamaan huoneesta tulevaa valoa, ja silmät kiinni tai raolleen ja välillä huomioi valon määrää laajemmalla alueella niin, että huomaa olevamsa varjossa ja ulkona päivänvaloa.\n20.7.2018 Jos kehonlämpötila tuppaa kohoamaan helteellä varjossakin,niin kuin kai tropiikissa käy, niin kehon hienomotoriikka ja hiostamattomat hellevaatteet saattaisivat auttaa viilentämisessä.\nTunnisteet: helle, huono olo, huono vointi, kesä, kesäillat, kesästä nauttimisen oppiminen, kesäsäät, kumma olo, kuuma, ohjeita, parempi olo, sairas olo, sää, säätely, viileä


Elä Trastevere tunnelma tässä huoneisto | RentalinRome.com\nAsunto Trastevere Atmosphere\nAsunto Trastevere Atmosphere Trastevere Area\nArvostettu huoneisto sijaitsee rakennuksen toisessa kerroksessa ilman hissiä Vicolo del Cinquessä, ominaista Rione Trastevereä, joka on kuuluisa monista baareista ja tyypillisistä ravintoloista, jotka tekevät siitä yhden Capitololin yöelämän hermokeskuksista. Palatsi juontaa juurensa 13. vuosisadalle, ja se oli alun perin Franciscan nunnien luostari, joka on nykyään yksi vanhimmista rakennuksista naapurustossa. Moderniin ja käytännöllisesti sisustettuun huoneistoon kuuluu kaksi viihtyisää kahden hengen huonetta, joista toinen voidaan jakaa puupaneelilla, jolloin muodostuu kolmas makuuhuone, jossa on vuodesohva kahdelle, kaksi kylpyhuonetta, joista toisessa on suihku ja toisessa kylpyamme . Erittäin valoisa olohuone ja ruokailutila, jossa on moderni ja täysin varustettu minikeittiö. Mukavuudet, joihin kuuluu ilmastointi kaikissa huoneissa, wifi, LCD-TV, pesukone ja keskeinen ja hyvin yhdistetty sijainti tekevät siitä ihanteellisen miellyttävän loman pääkaupungissa.\nAikuiset 1 Aikuiset 2 Aikuiset 3 Aikuiset 4 Aikuiset 5 Aikuiset 6 Aikuiset 7 Aikuiset Lapset 3 tai yli 1 Lapset 3 tai yli 2 Lapset 3 tai yli 3 Lapset 3 tai yli 4 Lapset 3 tai yli 5 Lapset 3 tai yli Alle 3


Radio Suomipopin hyväntekeväisyyskampanja tukee tulevaisuuden tähtiä – kuka tahansa voi hakea mukaan\nKampanjan tunnuksena soi Anssi Kelan, Maija Vilkkumaan, Toni Wirtasen ja Evelinan laulama uusi versio Suomipoppia-kappaleesta. Kappale julkaistaan tänään 21. toukokuuta ja samana päivänä käynnistyy hyväntekeväisyyskampanja.\nRadio Suomipop juhlii 20-vuotissynttäreitään koko vuoden, ja juhlavuoden kunniaksi Suomipop käynnistää mittavan hyväntekeväisyyskampanjan. Suomipoppia nyt ja tulevaisuudessa -kampanjan tavoitteena on tukea esimerkiksi musiikkiyhdistyksiä, harrastebändejä ja nuorisotaloja ympäri Suomen.\n”Radio Suomipop tekee tärkeää työtä kotimaisen popmusiikin eteen. Haluamme kampanjallamme varmistaa, että meillä olisi tulevaisuudessakin ikivihreitä koko kansan suosikkikappaleita ja tässä nuoret musiikinharrastajat ja muut tulevaisuuden tähdet ovat ensiarvoisen tärkeitä”, Nelonen Median radioiden markkinointipäällikkö Laura Hyvärinen sanoo.\nSuomipoppia nyt ja tulevaisuudessa -hyväntekeväisyyskampanjasivuston löytää osoitteesta supla.fi/radiosuomipop ja sitä kautta kaikki tulevaisuuden tähtimuusikot ympäri Suomen voivat hakea musiikkiharrastukseen liittyvää apua.\nHakemuslomakkeella pyydetään kuvailemaan hakevan tahon tilannetta. Avuntarve voi olla esimerkiksi bändille uudet soittimet, ensimmäinen kunnon keikka, ehjät rumpukapulat, suosikkiartistin vierailu nuorisotalolla, ammattilaisapu biisin kirjoitukseen tai ihan mitä tahansa muuta asiaa, joka tukee musiikin harrastamista. Hakemuksista valitaan osa toteuttamista varten ja valitut hakemukset julkaistaan Radio Suomipopin sosiaalisessa mediassa vuoden 2021 aikana. Radio Suomipop ei itse täytä kaikkia toiveita vaan pyrkii myös yhdistämään avunhakijan avunantajaan kumppaniverkostonsa kautta.\n”Toivottavasti mahdollisimman moni törmää kampanjaamme, ja vinkkaa siitä avustusta tarvitseville tulevaisuuden tähdille”, Radio Suomipopin ohjelmapäällikkö Sami Virtanen sanoo.\nHakuaikaa on 15.8. saakka. Hakemuksia voidaan julkaista jo läpi kesän, mutta kampanja jatkuu koko vuoden 2021. Avustuksen saajiin ollaan yhteydessä henkilökohtaisesti ja kaikista lahjoituksista kerrotaan Radio Suomipopin somekanavilla.\nHyväntekeväissyyskampanjasta kerrotaan myös isossa mainoskampanjassa joka starttaa 29.5.\nKampanjan tunnuksena soi Anssi Kelan, Maija Vilkkumaan, Toni Wirtasen ja Evelinan laulama uusi versio Suomipoppia-kappaleesta. Kappale julkaistaan tänään 21. toukokuuta.\n”Uudessa versiossa lähdettiin siitä, että klassikkobiisin ydin pitää säilyttää, mutta samalla päivittää se sopivan historiatietoisesti nykypäivään. Artistien äänet piti myös saada kuuluville kunkin persoonaan sopivalla tavalla. Mielestäni levy-yhtiö Kaiku Entertainment ja tuotantoyhtiö Vallila Music House onnistuivat tässä työssä erinomaisesti”, Nelonen Median radioiden musiikkipäällikkö Jussi Mäntysaari kertoo.\nLisätiedot: Laura Hyvärinen, Nelonen Median radioiden markkinointipäällikkö, laura.hyvarinen@sanoma.com, p. 040 845 0693.\nKampanjan tunnuksena soi Anssi Kelan, Maija Vilkkumaan, Toni Wirtasen ja Evelinan laulama uusi versio Suomipoppia-kappaleesta.


Chris Brown paljasti miksi erosi Rihannasta – Stara\nChris Brown paljasti miksi erosi Rihannasta\nViihdeuutiset 12.5.2013, 13:30 · Anna Poikkimäki\nAmerikkalaisen r&b-tähti Chris Brownin suhde popkaunotar Rihannaan on ollut jatkuvassa käymistilassa siitä lähtien, kun pari palasi jälleen yhteen vuosien eron jälkeen. Nyt kullannuppujen on vahvistettu eronneen virallisesti.\nChris Brown täytti vastikään 24 vuotta, mutta sydänkäpynen Rihanna ei ollut mukana bileissä. R&b-tähti paljasti australialaisessa The Kyle and Jackie Show -radio-ohjelmassa, että mies aikoi juhlistaa ikääntymistään soolona.\n– Aion tehdä sen sinkkuna. Loppujen lopuksi hän tekee kuten haluaa, hän on kiertueella. Välillämme tulee aina olemaan rakkautta. Keskityn vain itseeni. Olen aikuinen mies, minun pitää mennä eteenpäin, kertoi Chris Brown haastattelussa.\nRäppäriltä kysyttiin, näkeekö hän Rihannan sielunkumppaninaan. Mies kertoi tulevansa aina rakastamaan popkaunotarta. Hän tunnusti olevansa tuskallisen tietoinen siitä, että ihmisillä on joskus eroavaisuuksia, ja erilaisia tarpeita ja toiveita.\n– Hän on loppujen lopuksi vielä nuori tyttö. En voi vielä keskittyä seurustelemaan niin nuoren ihmisen kanssa. Olen itsekin vielä nuori. En voi keskittyä sellaiseen juuri nyt. Minun pitää mennä eteenpäin, ja olla paras Chris Brown, joka voin olla sen sijaan, että huolehtisin vieressäni olevasta henkilöstä.\nBrown erosi eksästään toistamiseen viime kuussa. Pariskunta oli aiemmin onnellisesti yhdessä, kunnes räppäri pahoinpiteli tyttöystävänsä vuonna 2009. Suuri yleisö ei ole vieläkään antanut miehelle anteeksi tämän tekoa, vaan väkivaltaillan jäljet näkyvät hänen urassaan ja suosiossaan.


Miro Aaltonen tekee hyvää jälkeä KHL:ssä, mutta ei ole haudannut NHL-unelmaansa.\nMiro Aaltonen harjoitteli eilen Teemu Hartikaisen ja Sakari Mannisen sentterinä. Emil Hansson / AOP\n08.11.2018 klo 16:10\nLeijonilla on liuta hyviä maalintekijöitä Karjala-turnauksessa.\nNeftehimik Nizhnekamskin Juuso Puustinen on 13 osumallaan KHL:n maalipörssin jaetulla kärkipaikalla, Vitjaz Podolskin Miro Aaltonen 12 maalillaan jaetulla neljännellä sijalla.\nVaikka 10 maalia tällä kaudella tehneet Jesse Joensuu ja Joonas Kemppainen kieltäytyivät tässä vaiheessa kutsusta, yhdeksän KHL-maalin Marko Anttila, Sakari Manninen ja Iiro Pakarinen tuovat Puustisen ja Aaltosen lisäksi maalintekovoimaa Jukka Jalosen miehistöön.\n– Kausi on lähtenyt hyvin liikkeelle, sillä olen päässyt pelaamaan paljon ja saanut tulostakin aikaiseksi. Kausi on vielä nuori, mutta on ollut kiva päästä tekemään maaleja. Saan paljon vastuuta ylivoimalla ja tasaviisikoin, joten maaleja pitääkin tulla, Aaltonen totesi.\nAaltonen harjoitteli tiistaina Teemu Hartikaisen ja Arttu Ruotsalaisen keskellä, mutta eilen Ruotsalaisen paikan otti Jokerien pelimatkalta kotiutunut Manninen.\nAaltonen on lähtöisin Joensuusta, josta tie vei Espooseen Bluesin junioreihin ja liigajoukkueeseen. Bluesista Aaltonen siirtyi vuodeksi Ouluun, josta jatkoi matkaa Venäjälle Vitjaz Podolskiin. Kaudella 2016–17 Aaltonen keräsi 59 KHL-ottelussa 44 (19+25) tehopistettä.\nHyvät otteet herättivät Toronto Maple Leafsin kiinnostuksen, ja maaliskuussa 2017 Aaltonen teki vuoden tulokassopimuksen Leafsin kanssa.\nViime kauden Aaltonen pelasi Leafsin farmijoukkueessa Toronto Marliesissa ja keräsi 64 AHL-ottelussa 43 (20+23) tehopistettä. Yhtään NHL-peliä Aaltonen ei päässyt pelaamaan, sillä Leafsin hyökkäys ja varsinkin keskikaista olivat ja ovat edelleen erittäin kovatasoisia.\n– Toronto taistelee tällä kaudella Stanley Cupista. Joukkueella on huikeat sentterit, joten on kovan työn takana jos siellä haluaa pelata. Lisäksi Leafsilla on farmissakin hyviä pelaajia, Aaltonen sanoi.\nLeafsin kärkisentterit ovat John Tavares, Auston Matthews ja Nazem Kadri.\nAaltonen ei ole haudannut NHL-unelmaansa, mutta viime kesänä hän näki parhaaksi vaihtoehdoksi palata Vitjaziin.\n– Valinta oli aika selkeä, kun tarjolla oli tuttu ympäristö, tuttu valmentaja ja tuttuja pelaajia. Seura halusi minut kovasti takaisin, heinäkuun alussa 2-vuotisen sopimuksen Vitjazin kanssa tehnyt Aaltonen kertoi.\nMaple Leafsilla on edelleen Aaltosen NHL-oikeudet, mutta ainakin tämän ja ensi kauden 25-vuotias Aaltonen pelaa Vitjazissa.\n– Joukkueen peli on ailahdellut. Olemme voittaneet isoja seuroja mutta hävinneet heikoimmille porukoille. Sillä saralla meillä on petrattavaa, Aaltonen sanoi.\nSuomi kohtaa tänään Hartwall-areenassa Venäjän kello 18.30.\nKHL:n maalipörssin ykkösmies nähdään nyt Leijonissa - superketjun venäläisvalmentajalla hurja menneisyys: ”Kuplii koko ajan”